title: 2012/738/ΕΕ: Απόφαση του Συμβουλίου, της 13ης Νοεμβρίου 2012 , για την υπογραφή, εξ ονόματος της Ευρωπαϊκής Ένωσης, της σύμβασης για την επισιτιστική βοήθεια

text:
               30.11.2012

               EL

               Επίσημη Εφημερίδα της Ευρωπαϊκής Ένωσης

               L 330/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Νοεμβρίου 2012
   για την υπογραφή, εξ ονόματος της Ευρωπαϊκής Ένωσης, της σύμβασης για την επισιτιστική βοήθεια
   (2012/738/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 214 παράγραφος 4 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Ένωση αποτελεί συμβαλλόμενο μέρος της σύμβασης για την επισιτιστική βοήθεια του 1999 (1) (εφεξής «ΣΕΒ 1999»), η οποία λήγει την 1η Ιουλίου 2012.

               (2)

               Σύμφωνα με την απόφαση 2012/511/ΕΕ του Συμβουλίου (2), η σύμβαση για την επισιτιστική βοήθεια (εφεξής «η σύμβαση») υπεγράφη στις 23 Ιουλίου 2012, με την επιφύλαξη της σύναψής της.

               (3)

               Είναι προς το συμφέρον της Ένωσης να αποτελεί συμβαλλόμενο μέρος της σύμβασης δεδομένου ότι αυτή θα συνέβαλλε στην επίτευξη των στόχων για την ανθρωπιστική βοήθεια οι οποίοι αναφέρονται στο άρθρο 214 παράγραφος 1 της Συνθήκης για τη λειτουργία της Ευρωπαϊκής Ένωσης.

               (4)

               Η σύμβαση θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η σύμβαση επισιτιστικής βοήθειας (εφεξής «η σύμβαση») εγκρίνεται εξ ονόματος της Ένωσης.
   Το κείμενο της σύμβασης επισυνάπτεται στην παρούσα απόφαση.
   Άρθρο 2
   Η Επιτροπή αποφασίζει σχετικά με την ετήσια ανάληψη υποχρεώσεων που θα πραγματοποιηθεί για λογαριασμό της Ένωσης σύμφωνα με το άρθρο 5 της σύμβασης και ενημερώνει σχετικά τη Γραμματεία της επιτροπής.
   Άρθρο 3
   Η Επιτροπή υποβάλλει ετήσιες εκθέσεις και συμμετέχει στην ανταλλαγή πληροφοριών εξ ονόματος της Ένωσης, σύμφωνα με το άρθρο 6 της σύμβασης.
   Άρθρο 4
   Ο πρόεδρος του Συμβουλίου ορίζει το πρόσωπο ή τα πρόσωπα που εξουσιοδοτούνται να προβούν, εξ ονόματος της Ένωσης, στην κατάθεση της πράξης έγκρισης που προβλέπεται στο άρθρο 12 της σύμβασης, προκειμένου να εκφραστεί η συναίνεση της Ένωσης να δεσμευθεί από τη σύμβαση (3).
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Νοεμβρίου 2012.

            Για το Συμβούλιο

            Ο Πρόεδρος

         Β. ΣΙΑΡΛΗ

      (1)  ΕΕ L 222 της 24.8.1999, σ. 40.

      (2)  ΕΕ L 256 της 22.9.2012, σ. 3.

      (3)  Η ημερομηνία έναρξης ισχύος της σύμβασης θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΜΕΤΑΦΡΑΣΗ
      ΣΥΜΒΑΣΗ ΓΙΑ ΤΗΝ ΕΠΙΣΙΤΙΣΤΙΚΗ ΒΟΗΘΕΙΑ
      ΠΡΟΟΙΜΙΟ
      ΤΑ ΣΥΜΒΑΛΛΟΜΕΝΑ ΜΕΡΗ ΤΗΣ ΠΑΡΟΥΣΑΣ ΣΥΜΒΑΣΗΣ,
      ΕΠΙΒΕΒΑΙΩΝΟΝΤΑΣ τη συνεχή τους προσήλωση στους ακόμη ισχύοντες στόχους της σύμβασης για την επισιτιστική βοήθεια του 1999, να συμβάλει στην παγκόσμια επισιτιστική ασφάλεια και να βελτιώσει την ικανότητα της διεθνούς κοινότητας να αντιμετωπίζει επείγουσες επισιτιστικές κρίσεις και άλλες επισιτιστικές ανάγκες των αναπτυσσόμενων χωρών,
      ΕΠΙΔΙΩΚΟΝΤΑΣ να βελτιώσουν την αποτελεσματικότητα, την αποδοτικότητα και την ποιότητα της επισιτιστικής βοήθειας για τη διαφύλαξη της ζωής και την ανακούφιση των δεινών των πλέον ευάλωτων τμημάτων του πληθυσμού, ιδίως σε καταστάσεις έκτακτης ανάγκης, με την ενίσχυση της διεθνούς συνεργασίας και συντονισμού, ιδίως μεταξύ των συμβαλλόμενων μερών και των σχετικών ενδιαφερομένων,
      ΑΝΑΓΝΩΡΙΖΟΝΤΑΣ ότι οι ευάλωτοι πληθυσμοί έχουν ειδικές επισιτιστικές και διατροφικές ανάγκες,
      ΕΠΙΒΕΒΑΙΩΝΟΝΤΑΣ ότι τα κράτη φέρουν την πρωταρχική ευθύνη για την επισιτιστική τους ασφάλεια σε εθνικό επίπεδο και, κατά συνέπεια, για την προοδευτική υλοποίηση του δικαιώματος για επαρκή τροφή, όπως ορίζεται από τις «Προαιρετικές κατευθυντήριες γραμμές για τη στήριξη της σταδιακής υλοποίησης του δικαιώματος σε επαρκή τροφή στο πλαίσιο της εθνικής επισιτιστικής ασφάλειας» που εξέδωσε το Συμβούλιο του Οργανισμού Επισιτισμού και Γεωργίας (FAO) τον Νοέμβριο του 2004·
      ΕΝΘΑΡΡΥΝΟΝΤΑΣ τις κυβερνήσεις των χωρών που αντιμετωπίζουν επισιτιστική ανασφάλεια να χαράξουν και να εφαρμόσουν εθνικές στρατηγικές οι οποίες αντιμετωπίζουν τα βαθύτερα αίτια της επισιτιστικής ανασφάλειας μέσω μακροπρόθεσμων μέτρων και οι οποίες εξασφαλίζουν τις κατάλληλες διασυνδέσεις μεταξύ της ανθρωπιστικής βοήθειας, της αποκατάστασης και της ανάπτυξης·
      ΠΑΡΑΠΕΜΠΟΝΤΑΣ στο διεθνές ανθρωπιστικό δίκαιο και στις θεμελιώδεις ανθρωπιστικές αρχές του ανθρωπισμού, της αμεροληψίας, της ουδετερότητας και της ανεξαρτησίας·
      ΠΑΡΑΠΕΜΠΟΝΤΑΣ στις «Αρχές και ορθές πρακτικές της χρηστής ανθρωπιστικής χορηγίας» που εγκρίθηκαν στη Στοκχόλμη, στις 17 Ιουνίου 2003·
      ΑΝΑΓΝΩΡΙΖΟΝΤΑΣ ότι τα συμβαλλόμενα μέρη διαθέτουν τις δικές τους πολιτικές που έχουν σχέση με την παροχή επισιτιστικής βοήθειας σε έκτακτες ή σε ομαλές καταστάσεις·
      ΛΑΜΒΑΝΟΝΤΑΣ ΥΠΟΨΗ το σχέδιο δράσης της Παγκόσμιας διάσκεψης Κορυφής για τα Τρόφιμα, το οποίο εγκρίθηκε στη Ρώμη το 1996, καθώς και τις «Πέντε Αρχές της Ρώμης για Βιώσιμη Παγκόσμια Επισιτιστική Ασφάλεια» που προσδιορίζονται στη Δήλωση της Παγκόσμιας Διάσκεψης Κορυφής για τη Διατροφική Ασφάλεια του 2009, ιδίως τη δέσμευση για την επίτευξη επισιτιστικής ασφάλειας σε όλες τις χώρες και την προσπάθεια που καταβάλλεται για τη μείωση της φτώχειας και την εξάλειψη της πείνας, η οποία επιβεβαιώθηκε από τη Γενική Συνέλευση των Ηνωμένων Εθνών στη Διακήρυξη της Χιλιετίας των Ηνωμένων Εθνών·
      ΛΑΜΒΑΝΟΝΤΑΣ ΥΠΟΨΗ τις δεσμεύσεις που ανέλαβαν οι χώρες-χορηγοί και οι χώρες-αποδέκτες να αυξήσουν την αποτελεσματικότητα της αναπτυξιακής βοήθειας εφαρμόζοντας τις αρχές της Δήλωσης του Παρισιού για την αποτελεσματικότητα της βοήθειας που εξέδωσε το 2005 ο Οργανισμός Οικονομικής Συνεργασίας και Ανάπτυξης (ΟΟΣΑ)·
      ΑΠΟΦΑΣΙΣΜΕΝΑ να αναλάβουν δράση σύμφωνα με τις υποχρεώσεις που υπέχουν στο πλαίσιο του Παγκόσμιου Οργανισμού Εμπορίου (ΠΟΕ), ιδίως όσον αφορά ενδεχόμενες ρυθμίσεις του ΠΟΕ για την επισιτιστική βοήθεια·
      ΣΥΜΦΩΝΗΣΑΝ ΤΑ ΕΞΗΣ:
      Άρθρο 1
      Στόχοι
      Η παρούσα σύμβαση σκοπό έχει τη διάσωση ζωών, τη μείωση της πείνας, την αύξηση της επισιτιστικής ασφάλειας, και τη βελτίωση της διατροφικής κατάστασης των πλέον ευάλωτων τμημάτων του πληθυσμού, με τους ακόλουθους τρόπους:

                  α)

                  αντιμετώπιση τον επισιτιστικών και διατροφικών αναγκών των πλέον ευάλωτων πληθυσμών μέσω δεσμεύσεων που αναλαμβάνουν τα συμβαλλόμενα μέρη όσον αφορά την παροχή επισιτιστικής βοήθειας η οποία βελτιώνει την πρόσβαση σε επαρκή, ασφαλή και θρεπτικά τρόφιμα και την κατανάλωσή τους·

                  β)

                  μέριμνα ώστε η επισιτιστική βοήθεια που παρέχεται προς τους πλέον ευάλωτους πληθυσμούς να είναι κατάλληλη, έγκαιρη, αποτελεσματική, αποδοτική, και να βασίζεται στις ανάγκες και τις κοινές αρχές, και

                  γ)

                  διευκόλυνση της ανταλλαγής πληροφοριών, της συνεργασίας και του συντονισμού, καθώς και δημιουργία ενός φόρουμ συζήτησης προκειμένου να βελτιωθεί η αποτελεσματική, αποδοτική και συνεκτική χρήση των πόρων των μερών ώστε να ανταποκρίνονται στις ανάγκες.

            Άρθρο 2
      Αρχές της επισιτιστικής βοήθειας
      Τα συμβαλλόμενα μέρη, κατά τη χορήγηση και την παράδοση επισιτιστικής βοήθειας προς τους πλέον ευάλωτους πληθυσμούς, πρέπει να τηρούν απαρεγκλίτως τις ακόλουθες αρχές:

                  α)

                  Γενικές αρχές της επισιτιστικής βοήθειας:

                              i)

                              να παρέχουν επισιτιστική βοήθεια μόνον όταν αυτή αποτελεί το πλέον αποτελεσματικό και ενδεδειγμένο μέσο για την αντιμετώπιση των επισιτιστικών ή διατροφικών αναγκών των πλέον ευάλωτων πληθυσμών·

                              ii)

                              να παρέχουν επισιτιστική βοήθεια, λαμβάνοντας υπόψη τους μακροπρόθεσμους στόχους για ανασυγκρότηση και ανάπτυξη των αποδεκτριών χωρών, προωθώντας συγχρόνως τον ευρύτερο στόχο της επίτευξης επισιτιστικής ασφάλειας, εφόσον ενδείκνυται·

                              iii)

                              η επισιτιστική βοήθεια παρέχεται κατά τρόπον ώστε, αφενός, να προστατεύονται τα μέσα βιοπορισμού και να ενισχύεται η αυτάρκεια και η ανθεκτικότητα των ευάλωτων πληθυσμών και των τοπικών κοινοτήτων και, αφετέρου, να αποτρέπονται, να προβλέπονται, να αμβλύνονται και να αντιμετωπίζονται οι κρίσεις επισιτιστικής ασφάλειας·

                              iv)

                              η επισιτιστική βοήθεια παρέχεται κατά τρόπον ώστε να αποφεύγεται η εξάρτηση και να ελαχιστοποιούνται οι άμεσες και έμμεσες αρνητικές επιπτώσεις για τους αποδέκτες και άλλους·

                              v)

                              η επισιτιστική βοήθεια παρέχεται κατά τρόπον ώστε να μην επηρεάζονται αρνητικά η τοπική παραγωγή, οι συνθήκες και οι δομές της αγοράς, οι εμπορικές συναλλαγές ή οι τιμές των βασικών ειδών για τους ευάλωτους πληθυσμούς·

                              vi)

                              η επισιτιστική βοήθεια παρέχεται υπό μορφή εξολοκλήρου μη επιστρεπτέας χορήγησης, όποτε αυτό είναι δυνατόν.

                  β)

                  Αρχές για την αποτελεσματικότητα της επισιτιστικής βοήθειας:

                              i)

                              χορηγείται με σκοπό την αύξηση του ποσού που είναι διαθέσιμο για επισιτιστική βοήθεια της ευάλωτους πληθυσμούς και για την προώθηση της αποτελεσματικότητας και την ελαχιστοποίηση στο μέτρο του δυνατού των παρεπόμενων δαπανών·

                              ii)

                              επιδιώκεται με κάθε τρόπο η συνεργασία, ο συντονισμός και η ανταλλαγή πληροφοριών με σκοπό τη βελτίωση της αποτελεσματικότητας και της αποδοτικότητας των προγραμμάτων επισιτιστικής βοήθειας, και τη συνοχή της επισιτιστικής βοήθειας με συναφείς τομείς και μέσα πολιτικής·

                              iii)

                              τα τρόφιμα και τα άλλα στοιχεία της επισιτιστικής βοήθειας αγοράζονται σε τοπικό ή περιφερειακό επίπεδο, όπου αυτό είναι δυνατόν και ενδείκνυται·

                              iv)

                              χορηγείται ολοένα και περισσότερο μη συνδεδεμένη επισιτιστική βοήθεια τοις μετρητοίς, όπου αυτό είναι δυνατόν και με βάση της ανάγκες·

                              v)

                              επισιτιστική βοήθεια αποτιμημένη σε χρήμα χορηγείται μόνον εφόσον υπάρχει αναγνωρισμένη ανάγκη, και με σκοπό τη βελτίωση της επισιτιστικής ασφάλειας ευάλωτων πληθυσμών· η χρηματική αποτίμηση πραγματοποιείται βάσει διαφανούς και αντικειμενικής ανάλυσης της αγοράς και αποφεύγεται η εμπορική εκτροπή της·

                              vi)

                              λαμβάνεται μέριμνα ώστε η επισιτιστική βοήθεια να μη χρησιμοποιείται για την προώθηση στόχων που αφορούν την ανάπτυξη της αγοράς των μερών·

                              vii)

                              η επανεξαγωγή της επισιτιστικής βοήθειας αποφεύγεται στον μέγιστο δυνατό βαθμό, εκτός αν πρόκειται για την πρόληψη ή την αντιμετώπιση κατάστασης έκτακτης ανάγκης· η επανεξαγωγή της επισιτιστικής βοήθειας πραγματοποιείται μόνον κατά τρόπον ώστε να αποφεύγεται η εμπορική εκτροπή της·

                              viii)

                              αναγνωρίζεται, κατά περίπτωση, ότι οι αρμόδιες αρχές ή οι σχετικοί φορείς πρωταγωνιστούν και έχουν την κύρια ευθύνη για την οργάνωση, τον συντονισμό και την εφαρμογή της επισιτιστικής βοήθειας.

                  γ)

                  Αρχές που διέπουν την παροχή επισιτιστικής βοήθειας:

                              i)

                              η επισιτιστική βοήθεια στοχοθετείται βάσει των επισιτιστικών και διατροφικών αναγκών των πλέον ευάλωτων πληθυσμών·

                              ii)

                              οι αποδέκτες τις επισιτιστικής βοήθειας, καθώς και άλλοι σχετικοί φορείς, κατά περίπτωση, συμμετέχουν στην αξιολόγηση των αναγκών τους και στον σχεδιασμό, την εφαρμογή, την παρακολούθηση και την αξιολόγηση της βοήθειας·

                              iii)

                              η παρεχόμενη επισιτιστική βοήθεια πληροί τα ισχύοντα πρότυπα ασφάλειας και ποιότητας και σέβεται τις πολιτιστικές και τοπικές διαιτητικές συνήθειες και τις διατροφικές ανάγκες των αποδεκτών·

                              iv)

                              η επισιτιστική βοήθεια παρέχεται με σεβασμό στην αξιοπρέπεια των δικαιούχων.

                  δ)

                  Αρχές για τη λογοδοσία στον τομέα της επισιτιστικής βοήθειας:

                              i)

                              λαμβάνονται συγκεκριμένα και πρόσφορα μέτρα για την ενίσχυση της υποχρέωσης λογοδοσίας και της διαφάνειας όσον αφορά τις πολιτικές, τα προγράμματα και τις δράσεις στον τομέα της επισιτιστικής βοήθειας·

                              ii)

                              τα αποτελέσματα και ο αντίκτυπος των δραστηριοτήτων επισιτιστικής βοήθειας παρακολουθούνται, αξιολογούνται και ανακοινώνονται σε τακτική βάση και με διαφάνεια, με σκοπό την περαιτέρω ανάπτυξη βέλτιστων πρακτικών και τη μεγιστοποίηση της αποτελεσματικότητάς τους.

            Άρθρο 3
      Σχέση με τις συμφωνίες του ΠΟΕ
      Καμία διάταξη της παρούσας σύμβασης δεν παρεκκλίνει από οιεσδήποτε υφιστάμενες ή μελλοντικές υποχρεώσεις στο πλαίσιο του ΠΟΕ οι οποίες εφαρμόζονται μεταξύ των μερών. Σε περίπτωση σύγκρουσης μεταξύ των εν λόγω υποχρεώσεων και των διατάξεων της παρούσας σύμβασης, υπερισχύουν οι υποχρεώσεις στο πλαίσιο του ΠΟΕ. Καμία διάταξη της παρούσας σύμβασης δεν προδικάζει τις θέσεις που μπορεί να λάβει συμβαλλόμενο μέρος σε οιαδήποτε διαπραγμάτευση στο πλαίσιο του ΠΟΕ.
      Άρθρο 4
      Επιλέξιμη χώρα, επιλέξιμοι ευάλωτοι πληθυσμοί, επιλέξιμα προϊόντα, επιλέξιμες δραστηριότητες και παρεπόμενες δαπάνες
      1.   Ως «επιλέξιμη χώρα» νοείται κάθε χώρα του καταλόγου δικαιούχων επίσημης αναπτυξιακής βοήθειας τον οποίον εξέδωσε η Επιτροπή Αναπτυξιακής Βοήθειας (ΕΑΒ) του ΟΟΣΑ, ή οιαδήποτε άλλη χώρα προσδιορίζεται στους Διαδικαστικούς και Εφαρμοστικούς Κανόνες.
      2.   Ως «επιλέξιμοι ευάλωτοι πληθυσμοί» νοούνται οι ευάλωτοι πληθυσμοί σε οιαδήποτε επιλέξιμη χώρα.
      3.   Ως «επιλέξιμα προϊόντα» νοούνται τα προϊόντα που προορίζονται για κατανάλωση από τον άνθρωπο, τα οποία συμμορφώνονται με τις σχετικές εθνικές πολιτικές και τη νομοθεσία της χώρας εκτέλεσης της δράσης, συμπεριλαμβανομένων, κατά περίπτωση, των διεθνών προτύπων για την ποιότητα και την ασφάλεια των τροφίμων, καθώς επίσης και τα προϊόντα τα οποία συμβάλλουν στην κάλυψη των επισιτιστικών αναγκών και στην προστασία των μέσων βιοπορισμού σε καταστάσεις έκτακτης ανάγκης και ταχείας ανάκαμψης. Ο κατάλογος των επιλέξιμων προϊόντων περιλαμβάνεται στους Διαδικαστικούς και Εφαρμοστικούς Κανόνες.
      4.   Οι επιλέξιμες δραστηριότητες για την εκπλήρωση της ελάχιστης ετήσιας δέσμευσης συμβαλλόμενου μέρους βάσει του άρθρου 5 είναι σύμφωνες με το άρθρο 1 και περιλαμβάνουν τουλάχιστον τις ακόλουθες δραστηριότητες:

                  α)

                  παροχή και διανομή των επιλέξιμων προϊόντων·

                  β)

                  παροχή σε χρήμα και σε δελτία, και

                  γ)

                  διατροφικές παρεμβάσεις.

            Οι εν λόγω επιλέξιμες δραστηριότητες επεξηγούνται περαιτέρω στους Διαδικαστικούς και Εφαρμοστικούς Κανόνες.
      5.   Οι παρεπόμενες δαπάνες που είναι επιλέξιμες για την εκπλήρωση της ελάχιστης ετήσιας δέσμευσης συμβαλλόμενου μέρους βάσει του άρθρου 5 είναι σύμφωνες με το άρθρο 1 και περιορίζονται σε δαπάνες που συνδέονται άμεσα με την παροχή επιλέξιμων δραστηριοτήτων όπως επεξηγείται περαιτέρω στους Διαδικαστικούς και Εφαρμοστικούς Κανόνες.
      Άρθρο 5
      Δέσμευση
      1.   Για την επίτευξη των στόχων της παρούσας σύμβασης, κάθε συμβαλλόμενο μέρος συμφωνεί να προβαίνει σε ετήσια ανάληψη δέσμευσης για επισιτιστική βοήθεια, η οποία καθορίζεται σύμφωνα με τις οικείες νομοθετικές και κανονιστικές διατάξεις. Η δέσμευση κάθε συμβαλλόμενου μέρους αναφέρεται ως η «ελάχιστη ετήσια δέσμευση» αυτού.
      2.   Η ελάχιστη ετήσια δέσμευση εκφράζεται κατ’ αξία ή ποσότητα, όπως επεξηγείται περαιτέρω στους Διαδικαστικούς και Εφαρμοστικούς Κανόνες. Ένα συμβαλλόμενο μέρος μπορεί να επιλέξει να εκφράσει τη δέσμευσή του είτε ως ελάχιστη αξία είτε ως ελάχιστη ποσότητα, ή ως συνδυασμό των δύο.
      3.   Οι ελάχιστες ετήσιες δεσμεύσεις ως αξία μπορούν να εκφράζονται στο νόμισμα που επιλέγεται από το συμβαλλόμενο μέρος. Οι ελάχιστες ετήσιες δεσμεύσεις με ποσοτικούς όρους μπορούν να εκφράζονται σε τόνους ισοδύναμων σιτηρών ή σε άλλες μονάδες μέτρησης που προβλέπονται βάσει των Διαδικαστικών και Εφαρμοστικών Κανόνων.
      4.   Κάθε συμβαλλόμενο μέρος κοινοποιεί στη Γραμματεία την αρχική ελάχιστη ετήσια δέσμευσή του το συντομότερο δυνατόν και το αργότερο εντός έξι μηνών από την έναρξη ισχύος της παρούσας σύμβασης, ή εντός τριών μηνών από την προσχώρησή του στην παρούσα σύμβαση.
      5.   Κάθε συμβαλλόμενο μέρος κοινοποιεί στη Γραμματεία κάθε τροποποίηση της ελάχιστης ετήσιας δέσμευσής του για τα επόμενα έτη το αργότερο τη 15η Δεκεμβρίου του έτους που προηγείται της τροποποίησης.
      6.   Η Γραμματεία ανακοινώνει σε όλα τα συμβαλλόμενα μέρη τις επικαιροποιημένες ελάχιστες ετήσιες δεσμεύσεις το συντομότερο δυνατόν, και το αργότερο την 1η Ιανουαρίου κάθε έτους.
      7.   Οι εισφορές που καταβάλλονται για την τήρηση των ελάχιστων ετήσιων δεσμεύσεων θα πρέπει να παρέχονται, στο μέτρο του δυνατού, υπό μορφή εξ ολοκλήρου μη επιστρεπτέας χορήγησης. Όσον αφορά την επισιτιστική βοήθεια που συνυπολογίζεται στη δέσμευση συμβαλλόμενου μέρους, το 80 % τουλάχιστον της βοήθειας που παρέχεται σε επιλέξιμες χώρες και ευάλωτους πληθυσμούς, όπως επεξηγείται περαιτέρω στους Διαδικαστικούς και Εφαρμοστικούς Κανόνες, διατίθεται με μορφή εξ ολοκλήρου μη επιστρεπτέας χορήγησης. Στο μέτρο του δυνατού, τα συμβαλλόμενα μέρη προσπαθούν να υπερβούν βαθμηδόν το συγκεκριμένο ποσοστό. Οι εισφορές που δεν διατίθενται με μορφή εξ ολοκλήρου μη επιστρεπτέας χορήγησης θα πρέπει να δηλώνονται στην ετήσια έκθεση κάθε συμβαλλόμενου μέρους.
      8.   Τα συμβαλλόμενα μέλη αναλαμβάνουν την υποχρέωση να διενεργούν κάθε πράξη που έχει σχέση με την επισιτιστική βοήθεια σύμφωνα με την παρούσα σύμβαση κατά τρόπον ώστε να αποφεύγονται ζημιογόνες επεμβάσεις στις κανονικές ροές της παραγωγής και του διεθνούς εμπορίου.
      9.   Τα συμβαλλόμενα μέρη μεριμνούν ώστε η παροχή επισιτιστικής βοήθειας να μη συνδέεται άμεσα ή έμμεσα, επίσημα ή ανεπίσημα, ρητά ή σιωπηρά, με εμπορικές εξαγωγές γεωργικών προϊόντων ή άλλων αγαθών και υπηρεσιών στις αποδέκτριες χώρες.
      10.   Προκειμένου να εκπληρώσει τις ελάχιστες ετήσιες δεσμεύσεις του, εκφραζόμενες με όρους είτε αξίας είτε ποσότητας, ένα συμβαλλόμενο μέρος καταβάλλει εισφορές οι οποίες συνάδουν με την παρούσα σύμβαση και συνίστανται σε χρηματοδότηση για επιλέξιμα προϊόντα και δραστηριότητες, και για παρεπόμενες δαπάνες, όπως ορίζεται στο άρθρο 4 και επεξηγείται περαιτέρω στους Διαδικαστικούς και Εφαρμοστικούς Κανόνες.
      11.   Οι εισφορές που καταβάλλονται για την τήρηση της ελάχιστης ετήσιας δέσμευσης βάσει της παρούσας σύμβασης μπορούν να διατεθούν μόνο σε επιλέξιμες χώρες ή επιλέξιμους πληθυσμούς, όπως ορίζεται στο άρθρο 4 και όπως επεξηγείται περαιτέρω στους Διαδικαστικούς και Εφαρμοστικούς Κανόνες.
      12.   Οι εισφορές των συμβαλλόμενων μερών μπορούν να διατίθενται διμερώς, μέσω διακυβερνητικών ή άλλων διεθνών οργανισμών, ή μέσω άλλων εταίρων επισιτιστικής βοήθειας, αλλά όχι μέσω άλλων συμβαλλόμενων μερών.
      13.   Κάθε συμβαλλόμενο μέρος καταβάλλει κάθε δυνατή προσπάθεια για να τηρήσει την ελάχιστη ετήσια δέσμευσή του. Σε περίπτωση αδυναμίας συμβαλλόμενου μέρους να τηρήσει την ελάχιστη ετήσια δέσμευσή του σε ένα συγκεκριμένο έτος, περιγράφει στην ετήσια έκθεσή του για το εν λόγω έτος τις περιστάσεις που δεν του επέτρεψαν την τήρησή της. Το μη καταβληθέν ποσό της δέσμευσης προστίθεται στην ελάχιστη ετήσια δέσμευση του συμβαλλόμενου μέρους για το επόμενο έτος, εκτός εάν αποφασίσει διαφορετικά η επιτροπή που συγκροτείται βάσει του άρθρου 7 ή εάν η μη μεταφορά του ποσού δικαιολογείται από εξαιρετικές περιστάσεις.
      14.   Εάν η εισφορά συμβαλλόμενου μέρους υπερβαίνει την ελάχιστη ετήσια δέσμευσή του, το υπερβάλλον ποσό, αλλά όχι περισσότερο από πέντε τοις εκατό της ελάχιστης ετήσιας δέσμευσης, μπορεί να συνυπολογισθεί ως μέρος της εισφοράς του συμβαλλόμενου μέρους για το επόμενο έτος.
      Άρθρο 6
      Ετήσια υποβολή εκθέσεων και ανταλλαγή πληροφοριών
      1.   Εντός ενενήντα ημερών από τη λήξη του ημερολογιακού έτους, κάθε συμβαλλόμενο μέρος υποβάλλει στη Γραμματεία ετήσια έκθεση, βάσει των Διαδικαστικών και Εφαρμοστικών Κανόνων, με αναλυτικά στοιχεία σχετικά με τον τρόπο με τον οποίο τήρησε την ελάχιστη ετήσια δέσμευσή του δυνάμει της παρούσας σύμβασης.
      2.   Η εν λόγω ετήσια έκθεση περιλαμβάνει ένα περιγραφικό μέρος που μπορεί να περιέχει πληροφορίες σχετικά με τον τρόπο με τον οποίο οι πολιτικές, τα προγράμματα και οι δραστηριότητες επισιτιστικής βοήθειας του εκάστοτε μέρους συμβάλλουν στην υλοποίηση των στόχων και των αρχών της παρούσας σύμβασης.
      3.   Τα συμβαλλόμενα μέρη θα πρέπει να προβαίνουν σε συνεχή βάση στην ανταλλαγή πληροφοριών σχετικά με τις πολιτικές και τα προγράμματά τους στον τομέα της επισιτιστικής βοήθειας και με τα πορίσματα των εκ μέρους τους αξιολογήσεων των εν λόγω πολιτικών και προγραμμάτων.
      Άρθρο 7
      Επιτροπή επισιτιστικής βοήθειας
      1.   Συγκροτείται επιτροπή επισιτιστικής βοήθειας (στο εξής «επιτροπή»), η οποία απαρτίζεται από όλα τα συμβαλλόμενα μέρη της παρούσας σύμβασης.
      2.   Η επιτροπή λαμβάνει αποφάσεις στις επίσημες συνεδριάσεις της και ασκεί τα καθήκοντα που απαιτούνται για την εφαρμογή των διατάξεων της παρούσας σύμβασης, σύμφωνα με τις αρχές και τους στόχους της σύμβασης.
      3.   Η επιτροπή θεσπίζει τον κανονισμό λειτουργίας της. Μπορεί επίσης να θεσπίσει κανόνες που διευκρινίζουν περαιτέρω τις διατάξεις της παρούσας σύμβασης ώστε να διασφαλίζεται η ορθή εφαρμογή τους. Το έγγραφο ΣΕΒ (11/12)1 της 25ης Απριλίου 2012 της επιτροπής επισιτιστικής βοήθειας της σύμβασης για την επισιτιστική βοήθεια του 1999 αποτελεί τους αρχικούς Εφαρμοστικούς και Διαδικαστικούς Κανόνες για την παρούσα σύμβαση. Η επιτροπή μπορεί εν συνεχεία να αποφασίσει να τροποποιήσει τους εν λόγω Εφαρμοστικούς και Διαδικαστικούς Κανόνες.
      4.   Η επιτροπή λαμβάνει αποφάσεις με ομοφωνία, πράγμα που σημαίνει ότι κανένα συμβαλλόμενο μέρος δεν αντιτίθεται επισήμως προς την απόφαση που προτείνει η επιτροπή σχετικά με θέμα που τελεί υπό συζήτηση σε επίσημη συνεδρίαση. Επίσημη αντίρρηση μπορεί να εκφρασθεί είτε κατά την επίσημη συνεδρίαση είτε εντός τριάντα ημερών από την κυκλοφορία των πρακτικών επίσημης συνεδρίασης τα οποία καταγράφουν τις σχετικές προτεινόμενες αποφάσεις.
      5.   Για κάθε έτος, η Γραμματεία καταρτίζει και υποβάλλει στην επιτροπή συνοπτική έκθεση, η οποία συντάσσεται, εκδίδεται και δημοσιεύεται σύμφωνα με τους Διαδικαστικούς και Εφαρμοστικούς Κανόνες.
      6.   Η επιτροπή θα πρέπει να λειτουργεί ως φόρουμ συζήτησης μεταξύ των μερών όσον αφορά θέματα επισιτιστικής βοήθειας, όπως η ανάγκη κινητοποίησης κατάλληλων και έγκαιρων πόρων για την αντιμετώπιση των επισιτιστικών και διατροφικών αναγκών, ιδίως σε συγκεκριμένες καταστάσεις έκτακτης ανάγκης και κρίσεων. Θα πρέπει να διευκολύνει την ανταλλαγή πληροφοριών και τη διάδοσή τους σε άλλους ενδιαφερόμενους φορείς, και θα πρέπει να διαβουλεύεται με τους εν λόγω φορείς και να ενημερώνεται από αυτούς για να στηρίξει τις συζητήσεις.
      7.   Κάθε συμβαλλόμενο μέρος ορίζει έναν εκπρόσωπο ο οποίος λαμβάνει ανακοινώσεις και λοιπές γνωστοποιήσεις από τη Γραμματεία.
      Άρθρο 8
      Πρόεδρος και αντιπρόεδρος της επιτροπής
      1.   Κατά την τελευταία επίσημη σύνοδο που πραγματοποιείται κάθε έτος, η επιτροπή αποφασίζει σχετικά με τον πρόεδρο και τον αντιπρόεδρό της για το επόμενο έτος.
      2.   Ο πρόεδρος έχει τα ακόλουθα καθήκοντα:

                  α)

                  εγκρίνει το σχέδιο ημερήσιας διάταξης για κάθε επίσημη σύνοδο ή άτυπη συνεδρίαση·

                  β)

                  προεδρεύει των επίσημων συνόδων ή άτυπων συνεδριάσεων·

                  γ)

                  κηρύσσει την έναρξη και τη λήξη κάθε επίσημης συνόδου ή άτυπης συνεδρίασης·

                  δ)

                  υποβάλλει προς έγκριση στην επιτροπή το σχέδιο ημερήσιας διάταξης στην αρχή κάθε επίσημης συνόδου ή άτυπης συνεδρίασης·

                  ε)

                  διευθύνει τις συζητήσεις και μεριμνά για την τήρηση των διαδικασιών που προβλέπονται στους Διαδικαστικούς και Εφαρμοστικούς Κανόνες·

                  στ)

                  δίνει τον λόγο στα συμβαλλόμενα μέρη·

                  ζ)

                  αποφασίζει επί διαδικαστικών θεμάτων σύμφωνα με τους σχετικούς Διαδικαστικούς και Εφαρμοστικούς Κανόνες και

                  η)

                  υποβάλλει ερωτήσεις και ανακοινώνει τις αποφάσεις.

            3.   Σε περίπτωση απουσίας του προέδρου από το σύνολο ή μέρος επίσημης συνόδου ή άτυπης συνεδρίασης, ή προσωρινής αδυναμίας του να ασκήσει τα καθήκοντά του προέδρου, τα καθήκοντά του ασκεί ο αντιπρόεδρος. Σε περίπτωση απουσίας του προέδρου και του αντιπροέδρου, η επιτροπή ορίζει προσωρινό πρόεδρο.
      4.   Εάν για οποιονδήποτε λόγο ο πρόεδρος δεν είναι σε θέση να εξακολουθήσει να ασκεί τα καθήκοντά του, ο αντιπρόεδρος αναλαμβάνει τα εν λόγω καθήκοντα έως το τέλος του έτους.
      Άρθρο 9
      Επίσημες σύνοδοι και άτυπες συνεδριάσεις
      1.   Η επιτροπή διεξάγει επίσημες συνόδους και ανεπίσημες συνεδριάσεις βάσει των Διαδικαστικών και Εφαρμοστικών Κανόνων.
      2.   Η επιτροπή πραγματοποιεί τουλάχιστον μία επίσημη σύνοδο ετησίως.
      3.   Η επιτροπή πραγματοποιεί επιπλέον επίσημες συνόδους και άτυπες συνεδριάσεις κατόπιν αιτήσεως του προέδρου ή κατόπιν αιτήσεως τριών τουλάχιστον συμβαλλόμενων μερών.
      4.   Η επιτροπή μπορεί να προσκαλεί παρατηρητές και σχετικούς ενδιαφερόμενους φορείς που επιθυμούν να συζητήσουν συγκεκριμένα θέματα επισιτιστικής βοήθειας να παραστούν στις επίσημες συνόδους ή στις άτυπες συνεδριάσεις βάσει των Διαδικαστικών και Εφαρμοστικών Κανόνων.
      5.   Η επιτροπή συνέρχεται σε μέρος που καθορίζεται βάσει των Διαδικαστικών και Εφαρμοστικών Κανόνων.
      6.   Η ημερήσια διάταξη των επίσημων συνόδων και των άτυπων συνεδριάσεων καταρτίζεται βάσει των Διαδικαστικών και Εφαρμοστικών Κανόνων.
      7.   Τα πρακτικά των επίσημων συνόδων, τα οποία πρέπει να περιλαμβάνουν τυχόν προτεινόμενες αποφάσεις της επιτροπής, διαβιβάζονται εντός τριάντα ημερών από την εκάστοτε επίσημη σύνοδο.
      Άρθρο 10
      Γραμματεία
      1.   Η επιτροπή διορίζει Γραμματεία και προσφεύγει στις υπηρεσίες της, βάσει των Διαδικαστικών και Εφαρμοστικών Κανόνων. Η επιτροπή ζητά από το Διεθνές Συμβούλιο Σιτηρών (ΔΣΣ) να λειτουργήσει η Γραμματεία του ΔΣΣ ως η αρχική Γραμματεία της επιτροπής.
      2.   Η Γραμματεία ασκεί τα καθήκοντα που προβλέπονται στην παρούσα σύμβαση και στους Διαδικαστικούς και Εφαρμοστικούς Κανόνες, ενδεχόμενα διοικητικά καθήκοντα, συμπεριλαμβανομένης της επεξεργασίας και της διανομής εγγράφων και εκθέσεων, καθώς και άλλα καθήκοντα που προσδιορίζει η επιτροπή.
      Άρθρο 11
      Επίλυση διαφορών
      Η επιτροπή καταβάλλει προσπάθειες για την επίλυση οιασδήποτε διαφοράς μεταξύ των μερών σχετικά με την ερμηνεία ή την εφαρμογή της παρούσας σύμβασης ή των Διαδικαστικών και Εφαρμοστικών Κανόνων, συμπεριλαμβανομένης κάθε αιτίασης για αθέτηση υποχρεώσεων που προβλέπει η παρούσα σύμβαση.
      Άρθρο 12
      Υπογραφή και κύρωση, αποδοχή ή έγκριση
      Η παρούσα σύμβαση είναι ανοικτή προς υπογραφή από την Αργεντινή, την Αυστραλία, τη Δημοκρατία της Αυστρίας, το Βασίλειο του Βελγίου, τη Δημοκρατία της Βουλγαρίας, τον Καναδά, τη Δημοκρατία της Κροατίας, την Κυπριακή Δημοκρατία, την Τσεχική Δημοκρατία, το Βασίλειο της Δανίας, την Ευρωπαϊκή Ένωση, τη Δημοκρατία της Εσθονίας, τη Δημοκρατία της Φινλανδίας, τη Γαλλική Δημοκρατία, την Ομοσπονδιακή Δημοκρατία της Γερμανίας, την Ελληνική Δημοκρατία, την Ουγγαρία, την Ιρλανδία, τη Δημοκρατία της Ιταλίας, την Ιαπωνία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Δημοκρατία της Μάλτας, το Βασίλειο των Κάτω Χωρών, το Βασίλειο της Νορβηγίας, τη Δημοκρατία της Πολωνίας, την Πορτογαλική Δημοκρατία, τη Ρουμανία, τη Σλοβακική Δημοκρατία, τη Δημοκρατία της Σλοβενίας, το Βασίλειο της Ισπανίας, το Βασίλειο της Σουηδίας, την Ελβετική Συνομοσπονδία, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και τις Ηνωμένες Πολιτείες της Αμερικής, στην έδρα των Ηνωμένων Εθνών στη Νέα Υόρκη από τις 11 Ιουνίου 2012 έως τις 31 Δεκεμβρίου 2012. Η παρούσα σύμβαση υποβάλλεται προς κύρωση, αποδοχή ή έγκριση από κάθε συμβαλλόμενο μέρος. Τα έγγραφα κύρωσης, αποδοχής ή έγκρισης κατατίθενται στον θεματοφύλακα.
      Άρθρο 13
      Προσχώρηση
      1.   Κάθε κράτος που απαριθμείται στο άρθρο 12 το οποίο δεν έχει υπογράψει την παρούσα σύμβαση έως το τέλος της περιόδου υπογραφής, ή η Ευρωπαϊκή Ένωση, αν δεν έχει υπογράψει έως το εν λόγω χρονικό σημείο, μπορεί να προσχωρήσει σε αυτή οιαδήποτε στιγμή μετά την εν λόγω περίοδο. Οι πράξεις προσχώρησης κατατίθενται στον θεματοφύλακα.
      2.   Αφ’ ης στιγμής η παρούσα σύμβαση αρχίσει να ισχύει σύμφωνα με το άρθρο 15, παραμένει ανοιχτή προς προσχώρηση για κάθε κράτος πλην εκείνων που αναφέρονται στο άρθρο 12 ή για χωριστό τελωνειακό έδαφος που διαθέτει πλήρη αυτονομία για τον χειρισμό των εξωτερικών εμπορικών του σχέσεων και το οποίο κρίνεται επιλέξιμο με απόφαση της επιτροπής. Οι πράξεις προσχώρησης κατατίθενται στον θεματοφύλακα.
      Άρθρο 14
      Κοινοποίηση της προσωρινής εφαρμογής
      Κάθε κράτος που αναφέρεται στο άρθρο 12, ή η Ευρωπαϊκή Ένωση, που προτίθεται να κυρώσει, να αποδεχθεί ή να εγκρίνει την παρούσα σύμβαση ή να προσχωρήσει σε αυτήν, ή κάθε κράτος ή χωριστό τελωνειακό έδαφος το οποίο κρίνεται επιλέξιμο βάσει του άρθρου 13 παράγραφος 2 προς προσχώρηση με απόφαση της επιτροπής αλλά δεν έχει ακόμα καταθέσει την πράξη προσχώρησης, μπορεί ανά πάσα στιγμή να καταθέσει στον θεματοφύλακα κοινοποίηση της προσωρινής εφαρμογής της παρούσας σύμβασης. Η σύμβαση εφαρμόζεται προσωρινά για το εν λόγω κράτος, χωριστό τελωνειακό έδαφος ή την Ευρωπαϊκή Ένωση από την ημερομηνία κατάθεσης της σχετικής κοινοποίησης.
      Άρθρο 15
      Έναρξη ισχύος
      1.   Η παρούσα σύμβαση τίθεται σε ισχύ την 1η Ιανουαρίου 2013 εφόσον έως την 30ή Νοεμβρίου 2012 πέντε υπογράφοντες έχουν καταθέσει πράξεις κύρωσης, αποδοχής ή έγκρισης.
      2.   Εάν η παρούσα σύμβαση δεν αρχίσει να ισχύει σύμφωνα με την παράγραφο 1, τα συμβαλλόμενα μέρη της παρούσας σύμβασης, τα οποία έχουν καταθέσει πράξεις κύρωσης, αποδοχής ή έγκρισης και τα κράτη ή η Ευρωπαϊκή Ένωση που έχουν καταθέσει πράξεις προσχώρησης σύμφωνα με το άρθρο 13 παράγραφος 1, δύνανται να αποφασίσουν με ομοφωνία ότι θα αρχίσει να ισχύει μεταξύ τους.
      3.   Για κάθε κράτος ή χωριστό τελωνειακό έδαφος, ή την Ευρωπαϊκή Ένωση, που κυρώνει, αποδέχεται, εγκρίνει ή προσχωρεί στη σύμβαση μετά την έναρξη ισχύος της, η παρούσα σύμβαση αρχίζει να ισχύει από την ημερομηνία της κατάθεσης της σχετικής πράξης κύρωσης, αποδοχής, έγκρισης ή προσχώρησης.
      Άρθρο 16
      Αξιολόγηση και διαδικασία τροποποίησης
      1.   Ανά πάσα στιγμή μετά την έναρξη ισχύος της παρούσας σύμβασης, ένα συμβαλλόμενο μέρος μπορεί να προτείνει αξιολόγηση της καταλληλότητας της παρούσας σύμβασης ή να προτείνει τροποποιήσεις αυτής. Κάθε προτεινόμενη τροποποίηση διαβιβάζεται από τη Γραμματεία σε όλα τα συμβαλλόμενα μέρη τουλάχιστον έξι μήνες νωρίτερα και συζητείται κατά την επίσημη σύνοδο της επιτροπής η οποία ακολουθεί τη λήξη της σχετικής προθεσμίας.
      2.   Οι προτάσεις τροποποίησης της παρούσας σύμβασης εγκρίνονται με απόφαση της επιτροπής. Η Γραμματεία κοινοποιεί σε όλα τα συμβαλλόμενα μέρη και στον θεματοφύλακα κάθε πρόταση τροποποίησης που εγκρίνεται από την επιτροπή. Ο θεματοφύλακας διαβιβάζει κάθε εγκριθείσα τροποποίηση σε όλα τα συμβαλλόμενα μέρη.
      3.   Η κοινοποίηση της αποδοχής μιας τροποποίησης αποστέλλεται στον θεματοφύλακα. Μια εγκριθείσα τροποποίηση αρχίζει να ισχύει για εκείνα τα συμβαλλόμενα μέρη τα οποία έχουν αποστείλει τη σχετική κοινοποίηση, ενενήντα ημέρες από την ημερομηνία κατά την οποία ο θεματοφύλακας παρέλαβε την εν λόγω κοινοποίηση από τα τέσσερα πέμπτα τουλάχιστον του συνόλου των συμβαλλόμενων μερών της παρούσας σύμβασης κατά την ημερομηνία έγκρισης της προτεινόμενης τροποποίησης από την επιτροπή. Η εν λόγω τροποποίηση αρχίζει να ισχύει για κάθε άλλο συμβαλλόμενο μέρος ενενήντα ημέρες αφότου το εν λόγω συμβαλλόμενο μέρος καταθέσει την κοινοποίησή του στον θεματοφύλακα. Η επιτροπή μπορεί να αποφασίσει να θεσπίσει διαφορετικό κατώτατο όριο όσον αφορά τον αριθμό των κοινοποιήσεων που απαιτούνται προκειμένου να αρχίσει να ισχύει μια συγκεκριμένη τροποποίηση. Η Γραμματεία κοινοποιεί τη σχετική απόφαση σε όλα τα συμβαλλόμενα μέρη και στον θεματοφύλακα.
      Άρθρο 17
      Αποχώρηση και λύση
      1.   Κάθε συμβαλλόμενο μέρος μπορεί να αποχωρήσει από την παρούσα σύμβαση στο τέλος κάθε έτους κοινοποιώντας εγγράφως την αποχώρησή του στον θεματοφύλακα και στην επιτροπή τουλάχιστον ενενήντα ημέρες πριν από το τέλος του εν λόγω έτους. Το εν λόγω συμβαλλόμενο μέρος δεν απαλλάσσεται από την ελάχιστη ετήσια δέσμευσή του ούτε από τις υποχρεώσεις υποβολής εκθέσεων τις οποίες ανέλαβε δυνάμει της παρούσας σύμβασης ενόσω ήταν συμβαλλόμενο μέρος και τις οποίες δεν έχει εκπληρώσει μέχρι το τέλος του συγκεκριμένου έτους.
      2.   Ανά πάσα στιγμή μετά την έναρξη ισχύος της παρούσας σύμβασης, ένα συμβαλλόμενο μέρος μπορεί να προτείνει τη λύση της παρούσας σύμβασης. Η σχετική πρόταση κοινοποιείται εγγράφως στη Γραμματεία και διαβιβάζεται από αυτήν σε όλα τα συμβαλλόμενα μέρη τουλάχιστον έξι μήνες πριν από την εξέτασή της από την επιτροπή.
      Άρθρο 18
      Θεματοφύλακας
      1.   Ο γενικός γραμματέας του Οργανισμού Ηνωμένων Εθνών ορίζεται θεματοφύλακας της παρούσας σύμβασης.
      2.   Ο θεματοφύλακας ειδοποιείται για κάθε υπογραφή, κύρωση, αποδοχή, έγκριση, κοινοποίηση προσωρινής εφαρμογής και προσχώρηση στην παρούσα σύμβαση, και ενημερώνει σχετικώς όλα τα συμβαλλόμενα μέρη και τους υπογράφοντες.
      Άρθρο 19
      Αυθεντικά κείμενα
      Τα πρωτότυπα της παρούσας σύμβασης, της οποίας τα κείμενα στην αγγλική και τη γαλλική γλώσσα είναι εξίσου αυθεντικά, κατατίθενται στον Γενικό Γραμματέα των Ηνωμένων Εθνών.

         ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι, υπέγραψαν την παρούσα σύμβαση.
         Λονδίνο, 25 Απριλίου 2012.


Avis juridique important

|

32000D0590

2000/590/ΕΚ, Ευρατόμ: Απόφαση του Συμβουλίου, της 26ης Σεπτεμβρίου 2000, για το διορισμό ενός μέλους από τη Φινλανδία στην Οικονομική και Κοινωνική Επιτροπή

Επίσημη Εφημερίδα αριθ. L 249 της 04/10/2000 σ. 0021 - 0021

Απόφαση του Συμβουλίουτης 26ης Σεπτεμβρίου 2000για το διορισμό ενός μέλους από τη Φινλανδία στην Οικονομική και Κοινωνική Επιτροπή(2000/590/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),Εκτιμώντας ότι μετά την παραίτηση του κ. Markku Lemmetty, η οποία γνωστοποιήθηκε στο Συμβούλιο στις 17 Δεκεμβρίου 1999, έχει κενωθεί μια θέση μέλους στην προαναφερόμενη Επιτροπή,Έχοντας υπόψη τις υποψηφιότητες που πρότεινε η φινλανδική κυβέρνηση,Έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΟ κ. Markus Penttinen διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Markku Lemmetty και για το υπόλοιπο της θητείας του, δηλαδή έως τις 20 Σεπτεμβρίου 2002.Βρυξέλλες, 26 Σεπτεμβρίου 2000.Για το ΣυμβούλιοΟ ΠρόεδροςC. Tasca(1) ΕΕ L 257 της 19.9.1998, σ. 37.


Σημαντική ανακοίνωση νομικού περιεχομένου

|

52007BP0132(02)

2. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα III - Επιτροπή (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))

Επίσημη Εφημερίδα αριθ. 074 E της 20/03/2008 σ. 0290 - 0292

		2.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα III — Επιτροπή (SEC(2006)0916 — C6-0263/2006 — 2006/2070(DEC)) (SEC(2006)0915 — C6-0262/2006 — 2006/2070(DEC))Το Ευρωπαϊκό Κοινοβούλιο,- έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 [1],- έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων σχετικά με τον προϋπολογισμό του οικονομικού έτους 2005 — Τόμος Ι — (SEC(2006)0916 — C6-0263/2006, SEC(2006)0915 — C6-0262/2006) [2],- έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τα συνακόλουθα μέτρα των αποφάσεων απαλλαγής για το 2004 (COM(2006)0642, COM(2006)0641), καθώς και το έγγραφο εργασίας των υπηρεσιών της Επιτροπής που αποτελεί παράρτημα της έκθεσης της Επιτροπής προς το Κοινοβούλιο σχετικά με τα συνακόλουθα μέτρα των αποφάσεων απαλλαγής για το 2004 (SEC(2006)1376, SEC(2006)1377),- έχοντας υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών με τίτλο "Πολιτικά επιτεύγματα κατά το 2005" (COM(2006)0124),- έχοντας υπόψη την ανακοίνωση της Επιτροπής με τίτλο "Συγκεφαλαιωτική έκθεση των επιτευγμάτων της Επιτροπής όσον αφορά τη διαχείριση το 2005" (COM(2006)0277),- έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2005 (COM(2006)0279),- έχοντας υπόψη την έκθεση της Επιτροπής με τίτλο "Περιληπτική έκθεση για τις απαντήσεις των κρατών μελών στην ετήσια έκθεση του Ελεγκτικού Συνεδρίου για το οικονομικό έτος 2004" (COM(2006)0184),- έχοντας υπόψη την εγκριθείσα από την Επιτροπή στις 3 Μαΐου 2006 Πράσινη Βίβλο για την Ευρωπαϊκή Πρωτοβουλία Διαφάνειας (COM(2006)0194),- έχοντας υπόψη την έκθεση αριθ. 2/2004 του Ελεγκτικού Συνεδρίου σχετικά με το πρότυπο του "ενιαίου ελέγχου" (single audit) (και με πρόταση για πλαίσιο εσωτερικού κοινοτικού ελέγχου) [3],- έχοντας υπόψη την ανακοίνωση της Επιτροπής "σχετικά με τον χάρτη πορείας προς ένα ολοκληρωμένο πλαίσιο εσωτερικού ελέγχου" (COM(2005)0252),- έχοντας υπόψη το Σχέδιο Δράσης της Επιτροπής για ένα ολοκληρωμένο πλαίσιο εσωτερικού ελέγχου (COM(2006)0009),- έχοντας υπόψη την δημοσιευθείσα στις 19 Ιουλίου 2006 πρώτη έκθεση για τον δείκτη εφαρμογής του Σχεδίου Δράσης της Επιτροπής για ένα ολοκληρωμένο πλαίσιο εσωτερικού ελέγχου (SEC(2006)1009),- έχοντας υπόψη την έκθεση της αρμόδιας για την Ευρωπαϊκή Ένωση επιτροπής της Βουλής των Λόρδων που δημοσιεύθηκε στις 13 Νοεμβρίου 2006 με τίτλο "Financial Management and Fraud in the European Union: Perceptions, Facts and Proposals",- έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2005 [4] καθώς και τις ειδικές εκθέσεις του, συνοδευόμενες αντιστοίχως από τις απαντήσεις των ελεγχόμενων θεσμικών οργάνων,- έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της Συνθήκης ΕΚ [5],- έχοντας υπόψη τη σύσταση του Συμβουλίου της 27ης Φεβρουαρίου 2007 (5710/2007 — C6-0081/2007),- έχοντας υπόψη τα άρθρα 274, 275 και 276 της Συνθήκης ΕΚ και τα άρθρα 179α και 180β της Συνθήκης Ευρατόμ,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [6], και ιδίως τα άρθρα 145, 146 και 147,- έχοντας υπόψη την έκθεση αριθ. 4/2006 του Ελεγκτικού Συνεδρίου των Ευρωπαϊκών Κοινοτήτων για το σχέδιο κανονισμού του Συμβουλίου που τροποποιεί τον κανονισμό (ΕΚ, Ευρατόμ) αριθ. 1605/2002 [7],- έχοντας υπόψη το άρθρο 70 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών και τις γνωμοδοτήσεις των άλλων ενδιαφερομένων επιτροπών (A6-0095/2007),A. λαμβάνοντας υπόψη ότι, σύμφωνα με το άρθρο 274 της Συνθήκης ΕΚ, η Επιτροπή καταθέτει τους λογαριασμούς,1. εγκρίνει το κλείσιμο των λογαριασμών όσον αφορά την εκτέλεση του γενικού προϋπολογισμού για το οικονομικό έτος 2005·2. αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στην Ευρωπαϊκή Τράπεζα Επενδύσεων, καθώς και στα εθνικά και περιφερειακά όργανα ελέγχου των κρατών μελών, και να μεριμνήσει για τη δημοσίευσή της στην Επίσημη Εφημερίδα (σειρά L).[1] ΕΕ L 60 της 8.3.2005.[2] ΕΕ C 264 της 31.10.2006, σ. 1.[3] ΕΕ C 107 της 30.4.2004, σ. 1.[4] ΕΕ C 263 της 31.10.2006, σ. 1.[5] ΕΕ C 263 της 31.10.2006, σ. 10.[6] ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[7] ΕΕ C 273 της 9.11.2006, σ. 2.--------------------------------------------------


Avis juridique important

|

31989D0061

89/61/ΕΟΚ, Ευρατόμ, ΕΚΑΧ: Απόφαση της Επιτροπής της 22ας Νοεμβρίου 1988 για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 029 της 31/01/1989 σ. 0049 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Νοεμβρίου 1988  για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (89/61/ΕΟΚ, ΕΥΡΑΤΟΜ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/88 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΚΑΧ, ΕΟΚ, Ευρατόμ) αριθ. 2176/88 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1988 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι πρέπει να προσαρμοστούν από 1ης Φεβρουαρίου 1988 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό,  ΑΠΟΦΑΣΙΖΕΙ:  Άρθρο μόνο  Από 1ης Φεβρουαρίου 1988 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.  Βρυξέλλες, 22 Νοεμβρίου 1988.  Για την Επιτροπή  Henning CHRISTOPHERSEN  Αντιπρόεδρος  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 204 της 29. 7. 1988, σ. 5.  (3) ΕΕ αριθ. L 191 της 22. 7. 1988, σ. 4.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί συντελεστές   //    //   // Αϊτή   // 75,91  // Βενεζουέλα   // 27,18   // Βραζιλία   // 55,86  // Γιουγκοσλαβία   // 34,44   // Ζαΐρ   // 98,97  // Μαυριτανία   // 105,46   // Μεξικό   // 31,72  // Μπουρουντί   // 85,96   // Νήσος Μαυρικίου   // 50,23  // Σιέρρα Λεόνε   // 138,64   //    //


Avis juridique important

|

31987D0267

87/267/ΕΟΚ: Απόφαση του Συμβουλίου της 28ης Απριλίου 1987 για τη σύναψη σύμβασης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας για την απλούστευση των διατυπώσεων κατά τις εμπορευματικές συναλλαγές

Επίσημη Εφημερίδα αριθ. L 134 της 22/05/1987 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Απριλίου 1987 για τη σύναψη συμβάσεως μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του  Βασιλείου της Σουηδίας και της Ελβετικής Συνομοσπονδίας για την απλούστευση των διατυπώσεων κατά τις εμπορευματικές συναλλαγές ( 87 /267/EOK ) TO SZMBOZLIO TVN EZRVPAIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι η σύναψη σύμβασης με την Αυστρία, τη Φινλανδία, την Ισλανδία, τη Νορβηγία, τη Σουηδία και την Ελβετία, προκειμένου να καθιερωθεί κατά τις συναλλαγές εμπορευμάτων μεταξύ της Κοινότητας και των χωρών αυτών, όπως και μεταξύ αυτών των χωρών, ένα ενιαίο  διοικητικό έγγραφο το οποίο θα αντικαθιστά τις ισχύουσες διασαφήσεις, πρέπει να καταστήσει δυνατή την ελάττωση και την απλούστευση των διεκπεραιουμένων στο πλαίσιο των συναλλαγών αυτών διαδικασιών  ότι, ως εκ τούτου, αποδεικνύεται αναγκαία η σύναψη μιας  τέτοιας σύμβασης  ότι η σύμβαση αυτή εγγράφεται στο πλαίσιο της συνέχειας που πρέπει να δοθεί στην κοινή δήλωση του Λουξεμβούργου της 9ης Απριλίου 1984 των υπουργών των κρατών μελών της Κοινότητας, των χωρών της Ευρωπαϊκής Ζώνης Ελεύθερων Συναλλαγών ( ΕΖΕΣ ) και της  Επιτροπής, με την οποία εκφράζεται η πολιτική θέληση για την περαιτέρω ανάπτυξη της συνεργασίας μεταξύ της Κοινότητας και των χωρών αυτών "με στόχο να δημιουργηθεί ένας δυναμικός ευρωπαϊκός οικονομικός χώρος προς όφελος των κρατών τους",  ΑΠΟΦΑΣΙΖΕΙ :    ίΑρθρο 1 Η σύμβαση μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας για την απλούστευση των διατυπώσεων κατά τις εμπορευματικές συναλλαγές κυρώνεται εξ ονόματος της Κοινότητας .  Το κείμενο της σύμβασης επισυνάπτεται στην παρούσα απόφαση .  ίΑρθρο 2 Στη μεικτή επιτροπή που προβλέπεται στο άρθρο 10 της σύμβασης την Κοινότητα εκπροσωπεί η Επιτροπή βοηθούμενη από αντιπροσώπους των κρατών μελών .  ίΑρθρο 3 Ο Πρόεδρος του Συμβουλίου εξουσιοδοτείται να καταθέσει τα έγγραφα που προβλέπονται στο άρθρο 17 της σύμβασης^(1 ).   Λουξεμβούργο, 28 Απριλίου 1987 .  Για το Συμβούλιο Ο Πρόεδρος P . DE KEERSMAEKER  ΕWΓ:Λ999ΘΜΒΓ00.95 ΦΦ:^9ΘΓΡ;   ΣΕΤΘΠ:^01;   Η ηε :^385^μμ;   63^Υειλεν;   2868^Υειψηεν;  Βεδιενερ : ΘΤΕ0   Πρ.:^Ψ;  Κθνδε :^................................     ( 1 ) Η ημερομηνία ενάρξεως ισχύος της σύμβασης θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .


title: 2007/535/ΕΚ: Απόφαση της Επιτροπής, της 27ης Ιουλίου 2007 , για την περάτωση της διαδικασίας αντεπιδοτήσεων όσον αφορά τις εισαγωγές διυδρομυρκενόλης καταγωγής Ινδίας

text:
               28.7.2007

               EL

               Επίσημη Εφημερίδα της Ευρωπαϊκής Ένωσης

               L 196/45

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Ιουλίου 2007
   για την περάτωση της διαδικασίας αντεπιδοτήσεων όσον αφορά τις εισαγωγές διυδρομυρκενόλης καταγωγής Ινδίας
   (2007/535/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 14,
   Έπειτα από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Στις 11 Νοεμβρίου 2006, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη διαδικασίας»), την έναρξη διαδικασίας αντεπιδοτήσεων όσον αφορά τις εισαγωγές στην Κοινότητα διυδρομυρκενόλης με καθαρότητα κατά βάρος 93 % ή περισσότερο, καταγωγής Ινδίας, που υπάγεται κανονικά στον κωδικό ΣΟ ex 2905 22 90.

               (2)

               Η διαδικασία κατά των επιδοτήσεων ξεκίνησε βάσει του άρθρου 10 του βασικού κανονισμού, κατόπιν καταγγελίας που υπέβαλαν στις 29 Σεπτεμβρίου 2006 οι ακόλουθοι κοινοτικοί παραγωγοί: Destilaciones Bordas Chinchurreta SA και Sensient Fragrances SA («οι καταγγέλλοντες») που αντιπροσωπεύουν σημαντικό ποσοστό, στην περίπτωση αυτή άνω του 25 %, της συνολικής κοινοτικής παραγωγής διυδρομυρκενόλης. Η καταγγελία περιείχε εκ πρώτης όψεως αποδεικτικά στοιχεία ως προς την ύπαρξη επιδότησης του εν λόγω προϊόντος και τη σημαντική ζημία που προέκυψε από την πρακτική αυτή, τα οποία θεωρήθηκαν επαρκή για να δικαιολογήσουν την έναρξη διαδικασίας.

               (3)

               Η Επιτροπή ενημέρωσε επισήμως τις αρχές της Ινδίας, τους παραγωγούς-εξαγωγείς στην Ινδία, τους εισαγωγείς και τους χρήστες, για τους οποίους γνωρίζει ότι ενδιαφέρονται για το συγκεκριμένο αντικείμενο, καθώς και τις ενώσεις τους και τους καταγγέλλοντες σχετικά με την έναρξη έρευνας. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίσθηκε στην ανακοίνωση για την έναρξη διαδικασίας.

         B.   ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ

               (4)

               Με επιστολή τους της 25ης Μαΐου 2007 στην Επιτροπή, οι καταγγέλλοντες ανακάλεσαν επισήμως την καταγγελία τους.

               (5)

               Σύμφωνα με το άρθρο 14 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον ανακαλείται η καταγγελία, εκτός αν η περάτωση δεν είναι προς το συμφέρον της Κοινότητας.

               (6)

               Η Επιτροπή έκρινε ότι η παρούσα διαδικασία πρέπει να περατωθεί, εφόσον η έρευνα δεν έφερε στο φως στοιχεία με τα οποία να αποδεικνύεται ότι η περάτωση αυτή θα ήταν εις βάρος του κοινοτικού συμφέροντος. Τα ενδιαφερόμενα μέρη ενημερώθηκαν ανάλογα και τους δόθηκε η ευκαιρία να εκφράσουν τις απόψεις τους. Δεν προβλήθηκαν αντιρρήσεις.

               (7)

               Με βάση τα ανωτέρω, η Επιτροπή συνάγει το συμπέρασμα ότι η διαδικασία αντεπιδοτήσεων όσον αφορά τις εισαγωγές στην Κοινότητα διυδρομυρκενόλης καταγωγής Ινδίας πρέπει να περατωθεί χωρίς να επιβληθούν αντισταθμιστικά μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η διαδικασία αντεπιδοτήσεων όσον αφορά τις εισαγωγές διυδρομυρκενόλης καθαρότητας κατά βάρος 93 % ή περισσότερο, που υπάγονται στον κωδικό ΣΟ ex 2905 22 90, καταγωγής Ινδίας, περατώνεται.

      Βρυξέλλες, 27 Ιουλίου 2007.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 288 της 21.10.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).

      (2)  ΕΕ C 275 της 11.11.2006, σ. 29.


Avis juridique important

|

31982D0680

82/680/EOK: Απόφαση τού Συμβουλίου τής 4ης Οκτωβρίου 1982 σχετικά μέ τό διορισμό Ελλήνων ως τακτικών καί αναπληρωματικών μελών τής Συμβουλευτικής Επιτροπής γιά τήν Κατάρτιση τών Κτηνιάτρων

Επίσημη Εφημερίδα αριθ. L 285 της 08/10/1982 σ. 0029

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 4ης Οκτωβρίου 1982  σχετικά με το διορισμό Ελλήνων ως τακτικών και αναπληρωματικών μελών της Συμβουλευτικής Επιτροπής για την Κατάρτιση των Κτηνιάτρων  (82/680/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την απόφαση 78/1028/ΕΟΚ του Συμβουλίου της 18ης Δεκεμβρίου 1978 σχετικά με τη σύσταση Συμβουλευτικής Επιτροπής για την Κατάρτιση των Κτηνιάτρων (1), και ιδίως τα άρθρα 3 και 4,  Εκτιμώντας:  ότι, σύμφωνα με το άρθρο 3 αυτής της απόφασης, η Συμβουλευτική Επιτροπή για την Κατάρτιση των Κτηνιάτρων περιλαμβάνει τρείς εμπειρογνώμονες για κάθε Κράτος μέλος και έναν αναπληρωτή για κάθε εμπειρογνώμονα· ότι, σύμφωνα με το άρθρο 4 της ίδιας απόφασης, η θητεία αυτών των εμπειρογνωμόνων και αναπληρωτών διαρκεί τρία χρόνια·  ότι από την 1η Ιανουαρίου 1981 η Ελληνική Δημοκρατία έγινε Κράτος μέλος των Ευρωπαϊκών Κοινοτήτων· ότι, επομένως, πρέπει να διοριστούν για την Ελληνική Δημοκρατία εμπειρογνώμονες και αναπληρωτές τους που θα συμμετέχουν σ' αυτή την επιτροπή·  ότι, με την απόφασή του 80/238/ΕΟΚ (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την Κατάρτιση των Κτηνιάτρων, για την περίοδο από 18 Φεβρουαρίου 1980 ως 17 Φεβρουαρίου 1983·  ότι πρέπει να διορίσει, μέχρι τις 17 Φεβρουαρίου 1983, τους εμπειρογνώμονες και αναπληρωτές που όρισε ήδη η Ελληνική Δημοκρατία, και ότι το αναπληρωματικό μέλος της επιτροπής το οποίο θα αντιπροσωπεύει τα ιδρύματα διδασκαλίας της κτηνιατρικής επιστήμης θα οριστεί αργότερα,  ΑΠΟΦΑΣΙΖΕΙ:  Άρθρο μόνο  Διορίζονται οι εξής Έλληνες, ως τακτικά και αναπληρωματικά μέλη της Συμβουλευτικής Επιτροπής για την Κατάρτιση των Κτηνιάτρων, ως τις 17 Φεβρουαρίου 1983:  Α. Εμπειρογνώμονες από το σώμα των εν ενεργεία κτηνιάτρων  Τακτικό μέλος: ο κ. Σωτηρόπουλος Νικόλαος  Αναπληρωματικό μέλος: ο κ. Εξαρχόπουλος Γεώργιος  Β. Εμπειρογνώμονες από τα ιδρύματα διδασκαλίας της κτηνιατρικής επιστήμης  Τακτικό μέλος: ο κ. Λεοντίδης Σωτήριος  Γ. Εμπειρογνώμονες της αρμόδιας αρχής του Κράτους μέλους  Τακτικό μέλος: ο κ. Δημητρίου Δημήτριος  Αναπληρωματικό μέλος: ο κ. Τσάγκλας Ηλίας.  Έγινε στο Λουξεμβούργο, στις 4 Οκτωβρίου 1982.  Για το Συμβούλιο  Ο Πρόεδρος  H. GROVE  (1) ΕΕ αριθ. L 362 της 23. 12. 1978, σ. 10.  (2) ΕΕ αριθ. L 52 της 26. 2. 1980, σ. 11.


title: 81/1063/EOK: Απόφαση τού Συμβουλίου τής 15ης Δεκεμβρίου 1981 περί συνάψεως συμφωνίας εναρμονίσεως Κοινότητος—COST περί εναρμονισμένης δράσεως στόν τομέα τής επεξεργασίας καί τής χρησιμοποιήσεως ιλύος καθαρισμού (δράση COST 68β)

text:
31 . 12 . 81                               Επίσημη Εφημερίδα των Εύρωπαϊκών Κοινοτήτων                              ApiØ. L 388 /37
                                                                       I
                                       (Πράξεις, γιά τήν ισχύ των οποίων δέν άπαιτεΐται δημοσίευση)
                                                        EYMBOYAIO
                                                     ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                          τής 15ης Δεκεμβρίου 1981
                περί συνάψεως συμφωνίας έναρμονίσεως Κοινότητος-ΟΟδΤ περί έναρμονισμένης δράσεως στόν
                     τομέα τής έπεξεργασίας καί τής χρησιμοποιήσεως ιλύος καθαρισμοΟ (δράση ΟΟδΤ 68β)
                                                               (81 / 1Q63/ EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                                     ΑΠΟΦΑΣΙΖΕΙ :
 Έχοντας ύπόψη :                                                                                Αρθρο 1
 τή συνθήκη περί ιδρύσεως της Εύρωπάίκής Οικονομικής                        Ή συμφωνία έναρμονίσεως Κοινότητος-(ΙΌδΤ περί έναρ
 Κοινότητος,                                                                μονισμένης δράσεως στόν τομέα της έπεξεργασίας καί
                                                                            της χρησιμοποιήσεως της ιλύος καθαρισμοί) (δράση
 τήν άπόφαση 81 /213 / ΕΟΚ τοϋ Συμβουλίου της 3ης Μαρ                      (ΖΟδΤ 68β), έγκρίνεται διά της παρούσας έξ ονόματος της
 τίου 1981 περί θεσπίσεως κλαδικοϋ προγράμματος έρεύ                       Κοινότητος.
 νης καί άναπτύξεως στόν τομέα τοϋ περιβάλλοντος (προ
 στασία τοϋ περιβάλλοντος καί κλιματολογία) — έμμεσες                       Τό κείμενο της συμφωνίας έπισυνάπτεται στην παρούσα
 καί έναρμονισμένες δράσεις — ( 1981 έως 1985) 0 ), καί                     άπόφαση .
 ιδίως τό άρθρο 8 παράγραφος 1 ,
                                                                                Αρθρο 2
 τό σχέδιο άποφάσεως τό όποιο ύπέβαλε ή Επιτροπή,
                                                                            Ό Πρόεδρος τοϋ Συμβουλίου εξουσιοδοτείται νά ορίσει
  EKTiucoviac :
                                                                            τό άρμόδιο πρόσωπο γιά τήν ύπογραφή της συμφωνίας
                                                                            μέ σκοπό τή δέσμευση της Κοινότητος.
  οτι, δυνάμει τοϋ άρθρου 8 παράγραφος 2 της αποφάσεως
 81 /213 / ΕΟΚ, ή Επιτροπή διαπραγματεύθηκε μιά συμφω
                                                                            Έγινε στίς Βρυξέλλες, στίς 15 Δεκεμβρίου 1981 .
 νία μέ όρισμένα κράτη μή μέλη πού συμμετέχουν στήν
 εύρωπαϊκή συνεργασία στόν τομέα της έπιστημονικης
  καί τεχνικής έρευνας (ΟΟδΤ) μέ σκοπό νά τά συνδέσει έν
  μέρει ή έξ ολοκλήρου μέ τό πρόγραμμα αύτό'                                                               RIA TO XvufiovAio
                                                                                '0 npdedpog
  δτι πρέπει νά έγκριθεΐ ή συμφωνία αύτη,                                                                    D. HOWELL
(')   ΕΕ αριθ. Ε 101 της 1 1 . 4. 1981 , σ. 1 .


Avis juridique important

|

31982D0444

82/444/EOK: Απόφαση τού Συμβουλίου τής 29ης Ιουνίου 1982 γιά τό διορισμό αναπληρωματικού μέλους τής Συμβουλευτικής Επιτροπής γιά τήν κατάρτιση τών οδοντιάτρων

Επίσημη Εφημερίδα αριθ. L 206 της 14/07/1982 σ. 0037 - 0037

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Ιουνίου 1982  για το διορισμό αναπληρωματικού μέλους της Συμβουλευτικής Επιτροπής για την κατάρτιση των οδοντιάτρων  (82/444/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την απόφαση 78/688/ΕΟΚ του Συμβουλίου της 25ης Ιουλίου 1978 για τη σύσταση Συμβουλευτικής Επιτροπής για την κατάρτιση των οδοντιάτρων (1), και ιδίως τα άρθρα 3 και 4,  Εκτιμώντας:  ότι, με την απόφαση 80/376/ΕΟΚ (2), το Συμβούλιο διόρισε τον κύριο Erik R. Hansen, τακτικό μέλος, για την περίοδο που λήγει στις 25 Μαρτίου 1983·  ότι η κυβέρνηση της Δανίας υπέδειξε, στις 8 Ιουνίου 1982, τον κύριο Eli Schwarz για να αντικαταστήσει τον κύριο Erik R. Hansen, τακτικό μέλος της παραπάνω επιτροπής,  ΑΠΟΦΑΣΙΖΕΙ:  Άρθρο μόνο  Ο κύριος Eli Schwarz διορίζεται τακτικό μέλος της Συμβουλευτικής Επιτροπής για την κατάρτιση των οδοντιάτρων σε αντικατάσταση του κυρίου Erik R. Hansen, για το διάστημα που υπολείπεται μέχρι τη λήξη της θητείας του τελευταίου, δηλαδή ως τις 25 Μαρτίου 1983.  Έγινε στις Βρυξέλλες, στις 29 Ιουνίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 233 της 24. 8. 1978, σ. 15.  (2) ΕΕ αριθ. L 93 της 10. 4. 1980, σ. 22.


title: Απόφαση (ΕΕ) 2017/933 της Ευρωπαϊκής Κεντρικής Τράπεζας, της 16ης Νοεμβρίου 2016, σχετικά με τον καθορισμό γενικού πλαισίου για την κατ' εξουσιοδότηση λήψη αποφάσεων όσον αφορά εποπτικές νομικές πράξεις (ΕΚΤ/2016/40)

text:
               1.6.2017

               EL

               Επίσημη Εφημερίδα της Ευρωπαϊκής Ένωσης

               L 141/14

         ΑΠΌΦΑΣΗ (ΕΕ) 2017/933 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 16ης Νοεμβρίου 2016
   σχετικά με τον καθορισμό γενικού πλαισίου για την κατ' εξουσιοδότηση λήψη αποφάσεων όσον αφορά εποπτικές νομικές πράξεις (ΕΚΤ/2016/40)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.3,
   Εκτιμώντας τα ακόλουθα:

               (1)

               Η ανάθεση στην Ευρωπαϊκή Κεντρική Τράπεζα (ΕΚΤ) καθηκόντων τραπεζικής εποπτείας με τον κανονισμό (ΕΕ) αριθ. 1024/2013 του Συμβουλίου (1) αποτελεί πρόκληση για την αποτελεσματικότητα και αποδοτικότητα της διαδικασίας λήψης αποφάσεών της, λόγω του μεγάλου αριθμού αποφάσεων που η ίδια απαιτείται να εκδίδει σε σχέση με τα καθήκοντα αυτά.

               (2)

               Σύμφωνα με το άρθρο 13 παράγραφος 2 της Συνθήκης για την Ευρωπαϊκή Ένωση, όλα τα θεσμικά όργανα οφείλουν να δρουν εντός των ορίων των αρμοδιοτήτων που τους ανατίθενται από τις Συνθήκες, σύμφωνα με τις διαδικασίες, τους όρους και τους σκοπούς τους οποίους προβλέπουν. Το άρθρο 9.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «το καταστατικό του ΕΣΚΤ») προβλέπει ότι η ΕΚΤ έχει δύο όργανα λήψης αποφάσεων, το διοικητικό συμβούλιο και την εκτελεστική επιτροπή.

               (3)

               Το άρθρο 11.6 του καταστατικού του ΕΣΚΤ ορίζει ότι η εκτελεστική επιτροπή είναι υπεύθυνη για τα τρέχοντα θέματα της ΕΚΤ. Συναφώς, τα άρθρα 10.1 και 10.2 του εσωτερικού κανονισμού της Ευρωπαϊκής Κεντρικής Τράπεζας (εφεξής «ο εσωτερικός κανονισμός»), ο οποίος θεσπίστηκε με την απόφαση ΕΚΤ/2004/2 (2), ορίζουν ότι όλες οι υπηρεσιακές μονάδες της ΕΚΤ υπάγονται διοικητικά στην εκτελεστική επιτροπή. Σύμφωνα με το άρθρο 13ιγ.1 του εσωτερικού κανονισμού, η αρμοδιότητα της εκτελεστικής επιτροπής σε σχέση με την εσωτερική δομή και το προσωπικό της ΕΚΤ περιλαμβάνει και τα εποπτικά καθήκοντα.

               (4)

               Σύμφωνα με το άρθρο 25 του κανονισμού (ΕΕ) αριθ. 1024/2013, τα καθήκοντα που ανατίθενται στην ΕΚΤ πρέπει να εκτελούνται με την επιφύλαξη των σχετικών με τη νομισματική πολιτική και λοιπών καθηκόντων της και διακριτά από αυτά. Το ίδιο άρθρο προβλέπει επίσης ότι το προσωπικό που συμμετέχει στην εκτέλεση των εν λόγω καθηκόντων πρέπει να διαχωρίζεται οργανωτικά και να υπόκειται σε διαφορετικές απαιτήσεις λογοδοσίας από το προσωπικό που συμμετέχει στην εκτέλεση άλλων καθηκόντων της EKT. Ο οργανωτικός αυτός διαχωρισμός εφαρμόζεται ήδη σύμφωνα με την απόφαση ΕΚΤ/2014/39 (3) και το προσωπικό που συμμετέχει στην εκτέλεση των καθηκόντων τα οποία αναθέτει στην ΕΚΤ ο κανονισμός (ΕΕ) αριθ. 1024/2013 λογοδοτεί στον πρόεδρο του εποπτικού συμβουλίου.

               (5)

               Η εκτελεστική επιτροπή δεν διαθέτει αποφασιστική αρμοδιότητα σε σχέση με τις εποπτικές αποφάσεις. Με το άρθρο 26 παράγραφος 1 του κανονισμού (ΕΕ) αριθ. 1024/2013 συστήθηκε το εποπτικό συμβούλιο ως εσωτερικό όργανο της ΕΚΤ το οποίο αναλαμβάνει τον σχεδιασμό και την εκτέλεση των καθηκόντων που ο ως άνω κανονισμός της αναθέτει. Σύμφωνα με το άρθρο 26 παράγραφος 8 του κανονισμού (ΕΕ) αριθ. 1024/2013, το εποπτικό συμβούλιο αναλαμβάνει πλήρως τις προπαρασκευαστικές εργασίες σχετικά με τα εποπτικά καθήκοντα που ανατίθενται στην ΕΚΤ και προτείνει στο διοικητικό συμβούλιο ολοκληρωμένα σχέδια αποφάσεων, οι οποίες εκδίδονται εφόσον το τελευταίο δεν διατυπώσει αντιρρήσεις. Το εποπτικό συμβούλιο δεν αποτελεί όργανο λήψης αποφάσεων της ΕΚΤ κατά το άρθρο 129 παράγραφος 1 της Συνθήκης για τη λειτουργία της Ευρωπαϊκής Ένωσης (ΣΛΕΕ) και το άρθρο 9.3 του καταστατικού του ΕΣΚΤ.

               (6)

               Σύμφωνα με τη νομολογία του Δικαστηρίου της Ευρωπαϊκής Ένωσης (ΔΕΕ), η πρόβλεψη διαδικασίας για την κατ' εξουσιοδότηση έκδοση αποφάσεων ενίοτε καθίσταται απαραίτητη για ορισμένο όργανο προκειμένου αυτό να είναι σε θέση να εκπληρώσει τα καθήκοντά του λόγω του σημαντικού αριθμού αποφάσεων που ενδεχομένως καλείται να εκδίδει. Tο ΔΕΕ έχει αναγνωρίσει ότι η εξασφάλιση της ικανότητας λειτουργίας ενός αποφασιστικού οργάνου αντιστοιχεί σε αρχή συμφυή σε κάθε θεσμικό σύστημα (4). Ως εκ τούτου, οι αρμοδιότητες που ανατίθενται σε ορισμένο όργανο περιλαμβάνουν το δικαίωμά του να εκχωρεί ορισμένες εξ αυτών, σύμφωνα με τις διατάξεις της ΣΛΕΕ και με την επιφύλαξη τυχόν όρων που το ίδιο καθορίζει. Οποιοδήποτε θεσμικό όργανο της Ένωσης μπορεί επομένως να θεσπίζει μέτρα οργανωτικής φύσης εκχωρώντας αρμοδιότητες σε όργανα λήψης αποφάσεών του, στον βαθμό που τα συγκεκριμένα μέτρα κρίνονται δικαιολογημένα και διέπονται από την αρχή της αναλογικότητας.

               (7)

               Για σκοπούς εσωτερικής οργάνωσης της ίδιας της ΕΚΤ και των οργάνων λήψης αποφάσεών της, απαιτείται η έκδοση απόφασης για τον καθορισμό γενικού εξουσιοδοτικού πλαισίου. Στις νομικές πράξεις που μπορούν να εκδίδονται κατ' εξουσιοδότηση περιλαμβάνονται οι εποπτικές αποφάσεις του άρθρου 2 σημείο 26) του κανονισμού (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (5) ή οι οδηγίες εποπτικής φύσης κατά τα αναφερόμενα στο άρθρο 17α.3 του εσωτερικού κανονισμού. Σκοπός της παρούσας απόφασης σχετικά με τον καθορισμό γενικού εξουσιοδοτικού πλαισίου θα πρέπει να είναι η αποσαφήνιση της τηρητέας διαδικασίας ενόψει της έκδοσης συγκεκριμένων εποπτικών αποφάσεων και ο καθορισμός του πεδίου αρμοδιοτήτων της εκτελεστικής επιτροπής και του εκάστοτε εξουσιοδοτούμενου προϊσταμένου υπηρεσιακής μονάδας της ΕΚΤ. Η παρούσα απόφαση δεν θα πρέπει να επηρεάζει την άσκηση των εποπτικών καθηκόντων της ΕΚΤ ούτε να θίγει την αρμοδιότητα του εποπτικού συμβουλίου να προτείνει ολοκληρωμένα σχέδια αποφάσεων προς το διοικητικό συμβούλιο.

               (8)

               Στο πλαίσιο αυτό το διοικητικό συμβούλιο θα πρέπει να εκδίδει εξουσιοδοτικές αποφάσεις σύμφωνα με την παρούσα απόφαση σχετικά με τον καθορισμό γενικού εξουσιοδοτικού πλαισίου και τη διαδικασία μη διατύπωσης αντιρρήσεων του άρθρου 26 παράγραφος 8 του κανονισμού (ΕΕ) αριθ. 1024/2013. Τούτο συνάδει με τη νομολογία του ΔΕΕ, κατά την οποία η εξουσιοδοτική απόφαση πρέπει να λαμβάνεται σύμφωνα με τη διαδικασία που θα εφαρμοζόταν αν επρόκειτο να εκδοθεί οριστική απόφαση από την εξουσιοδοτούσα αρχή. Το εποπτικό συμβούλιο μπορεί οποτεδήποτε να υποβάλει στο διοικητικό συμβούλιο πρόταση ολοκληρωμένου σχεδίου απόφασης σύμφωνα με το άρθρο 26 παράγραφος 8 του κανονισμού (ΕΕ) αριθ. 1024/2013, προτείνοντας την κατάργηση ή την τροποποίηση συγκεκριμένης εξουσιοδοτικής απόφασης. Η εν λόγω κατάργηση ή τροποποίηση δεν θα πρέπει να θίγει οποιαδήποτε απόφαση έχει ήδη εκδοθεί κατ' εξουσιοδότηση. Αποφάσεις επί θεμάτων που δεν εμπίπτουν στο πεδίο εφαρμογής της εξουσιοδοτικής απόφασης πρέπει να εκδίδονται σύμφωνα με τη διαδικασία μη διατύπωσης αντιρρήσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συμπληρωματικός χαρακτήρας
   Η παρούσα απόφαση συμπληρώνει τον εσωτερικό κανονισμό.
   Άρθρο 2
   Αντικείμενο και πεδίο εφαρμογής
   Η παρούσα απόφαση θεσπίζει κανόνες για την εκχώρηση σαφώς καθορισμένων αρμοδιοτήτων λήψης αποφάσεων του διοικητικού συμβουλίου όσον αφορά εποπτικές νομικές πράξεις.
   Άρθρο 3
   Ορισμοί
   Οι όροι που χρησιμοποιούνται στην παρούσα απόφαση έχουν την ίδια έννοια με τους αντίστοιχους όρους του εσωτερικού κανονισμού, ισχύουν δε και οι ακόλουθοι ορισμοί:
   1)   «εποπτική νομική πράξη»: νομική πράξη σχετική με τα εποπτικά καθήκοντα της ΕΚΤ·
   2)   «εξουσιοδοτική απόφαση»: απόφαση του διοικητικού συμβουλίου με την οποία προϊστάμενοι υπηρεσιακών μονάδων της ΕΚΤ εξουσιοδοτούνται να εκδίδουν εποπτικές νομικές πράξεις·
   3)   «απόφαση ανάθεσης»: απόφαση της εκτελεστικής επιτροπής με την οποία ανατίθεται σε έναν ή περισσότερους προϊσταμένους υπηρεσιακών μονάδων της ΕΚΤ η λήψη αποφάσεων βάσει εξουσιοδοτικής απόφασης·
   4)   «κατ' εξουσιοδότηση απόφαση»: απόφαση που αφορά εποπτικές νομικές πράξεις και λαμβάνεται βάσει σχετικής εξουσιοδότησης.
   Άρθρο 4
   Εξουσιοδοτικές αποφάσεις
   Με εξουσιοδοτική απόφαση που εκδίδεται σύμφωνα με τη διαδικασία του άρθρου 26 παράγραφος 8 του κανονισμού (ΕΕ) αριθ. 1024/2013 το διοικητικό συμβούλιο μπορεί να εκχωρεί σε προϊσταμένους υπηρεσιακών μονάδων της ΕΚΤ εξουσίες λήψης αποφάσεων όσον αφορά εποπτικές νομικές πράξεις. Η εξουσιοδοτική απόφαση πρέπει να καθορίζει λεπτομερώς το καθ' ύλην αντικείμενο της εξουσιοδότησης και τους όρους υπό τους οποίους αυτή μπορεί να ασκείται, και ενεργοποιείται με την έκδοση σχετικής απόφασης ανάθεσης από την εκτελεστική επιτροπή κατά το άρθρο 5.
   Άρθρο 5
   Αποφάσεις ανάθεσης
   1.   Με σχετική απόφαση ανάθεσης που εκδίδεται κατόπιν διαβούλευσης με τον πρόεδρο του εποπτικού συμβουλίου η εκτελεστική επιτροπή μπορεί να αναθέτει σε έναν ή περισσότερους προϊσταμένους υπηρεσιακών μονάδων της ΕΚΤ τη λήψη αποφάσεων βάσει εξουσιοδοτικής απόφασης.
   2.   Οι προϊστάμενοι υπηρεσιακών μονάδων της ΕΚΤ κατά την παράγραφο 1 επιλέγονται μεταξύ των προϊσταμένων υπηρεσιακών μονάδων της ΕΚΤ που συμμετέχουν στην εκτέλεση εποπτικών καθηκόντων τα οποία διαχωρίζονται οργανωτικά από τα καθήκοντα του προσωπικού που συμμετέχει στην εκτέλεση άλλων καθηκόντων που ανατίθενται στην ΕΚΤ σύμφωνα με το άρθρο 25 του κανονισμού (ΕΕ) αριθ. 1024/2013. Στην επιλογή των προϊσταμένων των υπηρεσιακών μονάδων της ΕΚΤ πρέπει να λαμβάνονται επίσης υπόψη η σημασία της εξουσιοδοτικής απόφασης και ο αριθμός των αποδεκτών των κατ' εξουσιοδότηση αποφάσεων.
   Άρθρο 6
   Κατ' εξουσιοδότηση αποφάσεις
   1.   Οι κατ' εξουσιοδότηση αποφάσεις λαμβάνονται για λογαριασμό και με ευθύνη του διοικητικού συμβουλίου.
   2.   Ο προϊστάμενος υπηρεσιακής μονάδας της ΕΚΤ στον οποίο ανατίθεται η λήψη αποφάσεων βάσει εξουσιοδοτικής απόφασης κατά το άρθρο 5 παράγραφος 1 υπογράφει τις σχετικές κατ' εξουσιοδότηση αποφάσεις. Εφόσον η λήψη αποφάσεων βάσει εξουσιοδοτικής απόφασης κατά το άρθρο 5 παράγραφος 1 ανατίθεται σε περισσότερους προϊσταμένους υπηρεσιακών μονάδων της ΕΚΤ, οι σχετικές κατ' εξουσιοδότηση αποφάσεις υπογράφονται από εκείνους που τις έχουν εγκρίνει.
   Άρθρο 7
   Καταχώριση των κατ' εξουσιοδότηση αποφάσεων και υποβολή εκθέσεων
   1.   Η γραμματεία του εποπτικού συμβουλίου τηρεί μητρώο των κατ' εξουσιοδότηση αποφάσεων που λαμβάνονται σύμφωνα με την παρούσα απόφαση, για τις οποίες και ενημερώνει τη γραμματεία του διοικητικού συμβουλίου σε μηνιαία βάση.
   2.   Η γραμματεία του διοικητικού συμβουλίου υποβάλλει στο διοικητικό συμβούλιο και στο εποπτικό συμβούλιο τριμηνιαία έκθεση σχετικά με την κατ' εξουσιοδότηση άσκηση των εξουσιών λήψης αποφάσεων όσον αφορά τις εποπτικές νομικές πράξεις.
   Άρθρο 8
   Έλεγχος των κατ' εξουσιοδότηση αποφάσεων
   1.   Οι κατ' εξουσιοδότηση αποφάσεις της ΕΚΤ υπόκεινται σε εσωτερική διοικητική επανεξέταση σύμφωνα με το άρθρο 24 του κανονισμού (ΕΕ) αριθ. 1024/2013 και τις διατάξεις της απόφασης ΕΚΤ/2014/16 (6).
   2.   Στις περιπτώσεις διοικητικής επανεξέτασης το εποπτικό συμβούλιο θα πρέπει, αφού λάβει υπόψη τη γνώμη του διοικητικού συμβουλίου επανεξέτασης, να υποβάλει προς έγκριση στο διοικητικό συμβούλιο νέο σχέδιο απόφασης με βάση τη διαδικασία μη διατύπωσης αντιρρήσεων του άρθρου 26 παράγραφος 8 του κανονισμού (ΕΕ) αριθ. 1024/2013.
   Άρθρο 9
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 16 Νοεμβρίου 2016.

            Ο Πρόεδρος της ΕΚΤ

         Mario DRAGHI

      (1)  Κανονισμός (ΕΕ) αριθ.1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (2)  Απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΕ L 80 της 18.3.2004, σ. 33).

      (3)  Απόφαση EKT/2014/39, της 17ης Σεπτεμβρίου 2014, σχετικά με την εφαρμογή του διαχωρισμού μεταξύ της λειτουργίας νομισματικής πολιτικής και της εποπτικής λειτουργίας της Ευρωπαϊκής Κεντρικής Τράπεζας (ΕΕ L 300 της 18.10.2014, σ. 57).

      (4)  Απόφαση του Δικαστηρίου της 23ης Σεπτεμβρίου 1986 στην υπόθεση 5/85, AKZO Chemie BV και AKZO Chemie UK Ltd κατά Επιτροπής, ECLI:EU:C:1986:328, σκέψη 37, και απόφαση του Δικαστηρίου της 26ης Μαΐου 2005 στην υπόθεση C-301/02 P, Carmine Salvatore Tralli κατά ΕΚΤ, ECLI:EU:C:2005:306, σκέψη 59.

      (5)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

      (6)  Απόφαση ΕΚΤ/2014/16, της 14ης Απριλίου 2014, σχετικά με την ίδρυση διοικητικού συμβουλίου επανεξέτασης και τον κανονισμό λειτουργίας του (ΕΕ L 175 της 14.6.2014, σ. 47).


title: Απόφαση της Επιτροπής, της 9ης Μαρτίου 2016, για τη σύσταση ομάδας εμπειρογνωμόνων της Επιτροπής για τους στόχους διασύνδεσης ηλεκτρικής ενέργειας

text:
               10.3.2016

               EL

               Επίσημη Εφημερίδα της Ευρωπαϊκής Ένωσης

               C 94/2

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Μαρτίου 2016
   για τη σύσταση ομάδας εμπειρογνωμόνων της Επιτροπής για τους στόχους διασύνδεσης ηλεκτρικής ενέργειας
   (2016/C 94/02)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο της 20ής και της 21ης Μαρτίου 2014 ζήτησε την ταχεία εφαρμογή όλων των μέτρων προκειμένου να εκπληρωθεί ο στόχος της επίτευξης διασύνδεσης τουλάχιστον του 10 % των εγκατεστημένων υποδομών παραγωγής ηλεκτρικής ενέργειας για όλα τα κράτη μέλη. Το Ευρωπαϊκό Συμβούλιο κάλεσε την Επιτροπή να προτείνει συγκεκριμένους στόχους για τις διασυνδέσεις οι οποίοι θα πρέπει να επιτευχθούν έως το 2030.

               (2)

               Στην ανακοίνωση της Επιτροπής με τίτλο «Ευρωπαϊκή στρατηγική για την ενεργειακή ασφάλεια» (1), προτείνεται να αυξηθεί ο τρέχων στόχος διασύνδεσης ηλεκτρικής ενέργειας από το 10 % στο 15 % έως το 2030, λαμβάνοντας ταυτόχρονα υπόψη την παράμετρο του κόστους και τη δυνατότητα εμπορικών συναλλαγών στις εκάστοτε περιοχές.

               (3)

               Το Ευρωπαϊκό Συμβούλιο της 23ης και της 24ης Οκτωβρίου 2014 κάλεσε την Επιτροπή να υποβάλλει εκθέσεις τακτικά στο Ευρωπαϊκό Συμβούλιο με ζητούμενο την επίτευξη του στόχου του 15 % έως το 2030, όπως πρότεινε η Επιτροπή, και αυτός ο στόχος να επιτευχθεί κυρίως μέσω της υλοποίησης έργων κοινού ενδιαφέροντος.

               (4)

               Στην ανακοίνωσή της με τίτλο «Στρατηγική πλαίσιο για μια ανθεκτική Ενεργειακή Ένωση με μακρόπνοη πολιτική για την κλιματική αλλαγή» (2), η Επιτροπή υπενθυμίζει ότι έχει τεθεί ειδικός ελάχιστος στόχος διασύνδεσης του 10 % των εγκατεστημένων υποδομών παραγωγής ηλεκτρικής ενέργειας των κρατών μελών, ο οποίος θα πρέπει να επιτευχθεί έως το 2020. Στην ίδια ανακοίνωση, η Επιτροπή δηλώνει ότι το 2016 θα υποβάλει έκθεση σχετικά με τα αναγκαία μέτρα για την επίτευξη του στόχου του 15 % έως το 2030.

               (5)

               Στην ανακοίνωσή της για την «Επίτευξη του στόχου διασύνδεσης ηλεκτρικής ενέργειας της τάξης του 10 %» (3), η Επιτροπή τονίζει ότι για την ολοκλήρωση της εσωτερικής αγοράς ηλεκτρικής ενέργειας, ιδίως τον τερματισμό της απομόνωσης των νησίδων ηλεκτρικής ενέργειας, τον ασφαλή ενεργειακό εφοδιασμό για όλους τους καταναλωτές και την αύξηση του μεριδίου ηλεκτροπαραγωγής με βάση μεταβλητές ανανεώσιμες πηγές ενέργειας απαιτείται δυναμικότητα διασύνδεσης άνω του 10 %, επομένως οι προσπάθειες της ΕΕ και των κρατών μελών πρέπει να καθοδηγούνται από την ανάγκη να επιτύχουν όλα τα κράτη μέλη δυναμικότητα διασύνδεσης σε ποσοστό τουλάχιστον 15 % έως το 2030.

               (6)

               Το Ευρωπαϊκό Συμβούλιο της 19ης και της 20ής Μαρτίου 2015 ζήτησε να επιταχυνθούν τα έργα υποδομής, συμπεριλαμβανομένων των διασυνδέσεων ιδίως όσον αφορά τις περιφερειακές περιοχές, για την ηλεκτρική ενέργεια και το φυσικό αέριο, προκειμένου να εξασφαλιστεί η ενεργειακή ασφάλεια και η εύρυθμη λειτουργία της εσωτερικής αγοράς ενέργειας.

               (7)

               Ταυτόχρονα, οι διαφορές μεταξύ των κρατών μελών από την άποψη της γεωγραφικής θέσης και της δομής του ενεργειακού μείγματος και εφοδιασμού σημαίνουν ότι απαιτείται προσέγγιση κατά περίπτωση, βάσει διεξοδικής αξιολόγησης των σημείων συμφόρησης, λαμβανομένου υπόψη του κόστους. Οι δομές περιφερειακής συνεργασίας —οι περιφερειακές ομάδες για την ηλεκτρική ενέργεια που συστάθηκαν βάσει του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου (4) (κανονισμός ΔΕΔ-Ε) και οι σχετικές ομάδες υψηλού επιπέδου για τις ενεργειακές υποδομές— θα αποτελέσουν πολύτιμο πλαίσιο για τη συζήτηση και συμφωνία επί της περαιτέρω πορείας.

               (8)

               Οι εν λόγω ομάδες υψηλού επιπέδου προσθέτουν μια πολιτική διάσταση, στρατηγική κατεύθυνση και κατευθυντήριες γραμμές πολιτικής για τις τεχνικές εργασίες, και συμβάλλουν στην επισήμανση και την προώθηση έργων προτεραιότητας στις σχετικές περιφέρειες. Επιπροσθέτως της ομάδας υψηλού επιπέδου του σχεδίου διασύνδεσης των αγορών ενέργειας της περιοχής της Βαλτικής (BEMIP), η οποία αναμορφώθηκε το 2015, δύο νέες ομάδες υψηλού επιπέδου συγκροτήθηκαν το 2015: η ομάδα υψηλού επιπέδου για τις διασυνδέσεις στην Νοτιοδυτική Ευρώπη (Ιβηρική Χερσόνησος) και η ομάδα υψηλού επιπέδου για τη συνδεσιμότητα της Κεντρικής και Νοτιοανατολικής Ευρώπης όσον αφορά το φυσικό αέριο (CESEC).

               (9)

               Η ομάδα θα πρέπει να συσταθεί με στόχο να παρέχει στην Επιτροπή και στις δομές περιφερειακής συνεργασίας τεχνικές συμβουλές σχετικά με τον καλύτερο δυνατό τρόπο μετουσίωσης του στόχου διασύνδεσης της τάξης του 15 % σε στόχους σε επίπεδο περιφερειών, χωρών ή/και συνόρων, καθώς επίσης και σχετικά με βασικά τεχνικά ζητήματα που αφορούν την υλοποίηση των αναγκαίων διασυνδέσεων, συμπεριλαμβανομένων όσων σχετίζονται με την επίτευξη του στόχου διασύνδεσης του 10 %.

               (10)

               Η δομή της ομάδας εμπειρογνωμόνων θα πρέπει να εξασφαλίζει την ισόρροπη εκπροσώπηση τόσο όσον αφορά τους διάφορους τομείς εμπειρογνωμοσύνης όσο και τα διάφορα συμφέροντα, καθώς και την ισόρροπη εκπροσώπηση των φύλων και της γεωγραφικής προέλευσης. Ως εκ τούτου, η ομάδα θα πρέπει να απαρτίζεται από εκπροσώπους του Οργανισμού Συνεργασίας των Ρυθμιστικών Αρχών Ενέργειας (ACER), των Ευρωπαϊκών δικτύων Διαχειριστών Συστημάτων Μεταφοράς, ιδίως Ηλεκτρικής Ενέργειας (ΕΔΔΣΜ), καθώς και από εμπειρογνώμονες και σχετικές οργανώσεις που εκπροσωπούν τη βιομηχανία, τον ακαδημαϊκό χώρο και τον μη κυβερνητικό τομέα, οι οποίοι διαθέτουν σχετική εμπειρογνωμοσύνη σε θέματα εσωτερικής αγοράς ενέργειας και διασύνδεσης της ηλεκτρικής ενέργειας.

               (11)

               Είναι σκόπιμο να καθοριστούν κανόνες σχετικά με τη δημοσιοποίηση πληροφοριών από τα μέλη της ομάδας.

               (12)

               Η επεξεργασία των προσωπικών δεδομένων θα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (5),

         ΑΠΟΦΑΣΙΖΕΙ:
   Άρθρο 1
   Αντικείμενο
   Συστήνεται η ομάδα εμπειρογνωμόνων για τους στόχους διασύνδεσης ηλεκτρικής ενέργειας («η ομάδα»).
   Άρθρο 2
   Καθήκοντα
   1.   Τα καθήκοντα της ομάδας είναι τα ακόλουθα:

               α)

               να προσδιορίζει τους παράγοντες που επηρεάζουν τις ανταλλαγές ηλεκτρικής ενέργειας μεταξύ των κρατών μελών και, στη συνέχεια, να παρέχει στην Επιτροπή τεχνικές συμβουλές για τη μέθοδο μετουσίωσης του στόχου διασύνδεσης του 15 % σε στόχους σε επίπεδο περιφερειών, χωρών ή/και συνόρων οι οποίοι θα πρέπει να επιτευχθούν έως το 2030, λαμβάνοντας ταυτόχρονα υπόψη την παράμετρο του κόστους και τη δυνατότητα εμπορικών συναλλαγών στις εκάστοτε περιοχές·

               β)

               να παρέχει, εφόσον της ζητηθεί, τεχνικές συμβουλές για την επίτευξη του στόχου του 10 %, να προσδιορίζει τους κινδύνους που ενδέχεται να εμποδίσουν την επίτευξη του στόχου έως το 2020 και να προτείνει λύσεις στην Επιτροπή για την αντιμετώπιση τυχόν σημείων συμφόρησης κατά την εφαρμογή, κυρίως όσον αφορά τη χρηματοδότηση των έργων και τις διαδικασίες χορήγησης αδειών·

         2.   Κατά την εκτέλεση των καθηκόντων που καθορίζονται στην παράγραφο 1, η ομάδα πραγματοποιεί τακτικές διαβουλεύσεις με τις δομές περιφερειακής συνεργασίας, δηλαδή τις περιφερειακές ομάδες για την ηλεκτρική ενέργεια που συστάθηκαν βάσει του κανονισμού (ΕΕ) αριθ. 347/2013 και τις αρμόδιες ομάδες υψηλού επιπέδου για τις ενεργειακές υποδομές.
   Άρθρο 3
   Διαβούλευση
   Η Επιτροπή και η Γενική Διεύθυνση Ενέργειας μπορούν να συμβουλεύονται την ομάδα για κάθε ζήτημα που άπτεται της διασύνδεσης της ηλεκτρικής ενέργειας.
   Άρθρο 4
   Σύνθεση
   1.   Η ομάδα αποτελείται από 15 μέλη, κατ’ ανώτατο όριο, τα οποία επιλέγονται από:

               α)

               τον Οργανισμό Συνεργασίας Ρυθμιστικών Αρχών Ενέργειας (ACER)·

               β)

               τα Ευρωπαϊκά δίκτυα Διαχειριστών Συστημάτων Μεταφοράς Ηλεκτρικής Ενεργείας (ΕΔΔΣΜ-ΗΕ) και Αερίου (ΕΔΔΣΜ Αερίου)·

               γ)

               οργανώσεις και ενώσεις της ευρωπαϊκής βιομηχανίας·

               δ)

               ακαδημαϊκούς και ερευνητικούς οργανισμούς που ειδικεύονται σε θέματα εσωτερικής αγοράς ενέργειας και ενεργειακών υποδομών με επικέντρωση στην ηλεκτρική ενέργεια·

               ε)

               σχετικές ευρωπαϊκές μη κυβερνητικές και διεθνείς οργανώσεις που ειδικεύονται σε θέματα εσωτερικής αγοράς ενέργειας και ενεργειακών υποδομών με επικέντρωση στην ηλεκτρική ενέργεια·

               στ)

               φυσικά πρόσωπα που διορίζονται υπό την προσωπική τους ιδιότητα ως εμπειρογνώμονες με εξαιρετική πείρα στον τομέα που αναφέρεται στο άρθρο 2 παράγραφος 1.

         2.   Μπορεί να προβλέπεται ο διορισμός αριθμού αναπληρωματικών μελών ίσου με τον αριθμό των διοριζομένων μελών. Τα αναπληρωματικά μέλη διορίζονται με τους ίδιους όρους όπως τα μέλη· τα αναπληρωματικά μέλη αντικαθιστούν αυτόματα τα μέλη που απουσιάζουν ή κωλύονται.
   3.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, τα οποία παραιτούνται ή τα οποία δεν πληρούν τις προϋποθέσεις που ορίζονται στο άρθρο 5 παράγραφος 1 ή στο άρθρο 339 της Συνθήκης, δεν καλούνται πλέον να συμμετέχουν στις συνεδριάσεις της ομάδας και μπορούν να αντικατασταθούν για το υπόλοιπο της θητείας τους.
   4.   Τα μέλη που διορίζονται υπό την προσωπική τους ιδιότητα λειτουργούν ανεξάρτητα και με γνώμονα το δημόσιο συμφέρον.
   5.   Τα δεδομένα προσωπικού χαρακτήρα συλλέγονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Διορισμός των μελών
   1.   Τα μέλη διορίζονται από την Γενική Διεύθυνση Ενέργειας και είναι ειδικοί με αρμοδιότητα στους τομείς που αναφέρονται στο άρθρο 2, οι οποίοι ανταποκρίθηκαν στη δημόσια πρόσκληση υποβολής υποψηφιοτήτων.
   Καθένας από τους οργανισμούς που αναφέρονται στα σημεία γ), δ) και ε) του άρθρου 4 προτείνει έναν εκπρόσωπο και τον αναπληρωτή του. Ο Γενικός Διευθυντής Ενέργειας μπορεί να απορρίψει προτεινόμενο εκπρόσωπο ή αναπληρωτή, αν δεν πληροί τις απαιτήσεις που καθορίζονται στην πρόσκληση υποβολής υποψηφιοτήτων. Σε αυτές τις περιπτώσεις ο ενδιαφερόμενος οργανισμός καλείται να ορίσει άλλον εκπρόσωπο ή αναπληρωτή.
   Τα μέλη που αναφέρονται στα σημεία α) και β) του άρθρου 4 δεν υπάγονται στη δημόσια πρόσκληση και διορίζονται απευθείας.
   2.   Τα μέλη διορίζονται για περίοδο δυόμισι ετών, η οποία μπορεί να ανανεωθεί μία φορά.
   3.   Όσον αφορά τα μέλη που διορίζονται υπό την προσωπική τους ιδιότητα, μπορεί να προβλέπεται ο διορισμός αριθμού αναπληρωματικών μελών ίσου με τον αριθμό των διοριζομένων μελών. Τα αναπληρωματικά μέλη διορίζονται με τους ίδιους όρους όπως τα μέλη. Τα αναπληρωματικά μέλη αντικαθιστούν αυτόματα τα μέλη που απουσιάζουν ή κωλύονται.
   4.   Τα ονόματα των οργανώσεων και τα ονόματα των φυσικών προσώπων που διορίζονται υπό την προσωπική τους ιδιότητα δημοσιεύονται στο μητρώο των ομάδων εμπειρογνωμόνων της Επιτροπής και άλλων παρόμοιων οντοτήτων («το μητρώο»).
   Άρθρο 6
   Λειτουργία
   1.   Η προεδρία της ομάδας ανατίθεται στον εκπρόσωπο της Γενικής Διεύθυνσης Ενέργειας.
   2.   Σε συμφωνία με τη Γενική Διεύθυνση Ενέργειας, η ομάδα μπορεί να συγκροτεί υποομάδες για την εξέταση επιμέρους ζητημάτων με βάση αρμοδιότητες που καθορίζει η ίδια. Οι εν λόγω υποομάδες διαλύονται μετά την εκπλήρωση της εντολής τους.
   3.   Ο αντιπρόσωπος της Επιτροπής μπορεί να προσκαλεί εμπειρογνώμονες εκτός της ομάδας που έχουν ειδικές γνώσεις σε θέμα της ημερήσιας διάταξης να συμμετάσχουν σε βάση ad hoc στις εργασίες της ομάδας ή της υποομάδας. Επιπλέον, ο αντιπρόσωπος της Επιτροπής μπορεί να παρέχει καθεστώς παρατηρητή σε φυσικά πρόσωπα, σε οργανώσεις κατά την έννοια του κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων, καθώς και σε υποψήφιες για ένταξη χώρες.
   4.   Οι εκπρόσωποι των μελών της ομάδας, οι αναπληρωτές τους, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις τήρησης του επαγγελματικού απορρήτου που ορίζονται στις Συνθήκες και τους εκτελεστικούς κανόνες τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στις αποφάσεις (ΕΕ, Ευρατόμ) 2015/443 (6) και 2015/444 (7) της Επιτροπής. Σε περίπτωση αθέτησης των εν λόγω υποχρεώσεων, η Επιτροπή μπορεί να λάβει όλα τα κατάλληλα μέτρα.
   5.   Οι συνεδριάσεις της ομάδας εμπειρογνωμόνων και των υποομάδων διεξάγονται στις εγκαταστάσεις της Επιτροπής. Η Επιτροπή παρέχει γραμματειακή υποστήριξη. Στις συνεδριάσεις της ομάδας και των υποομάδων μπορούν να συμμετέχουν και άλλοι υπάλληλοι της Επιτροπής για τους οποίους οι εργασίες παρουσιάζουν ενδιαφέρον.
   6.   Η ομάδα θεσπίζει τον εσωτερικό κανονισμό της με βάση τον τυποποιημένο εσωτερικό κανονισμό για τις ομάδες εμπειρογνωμόνων.
   7.   Όλα τα συναφή έγγραφα (όπως ημερήσιες διατάξεις, πρακτικά και παρατηρήσεις των συμμετεχόντων) καθίστανται διαθέσιμα είτε στο μητρώο των ομάδων εμπειρογνωμόνων είτε μέσω συνδέσμου που παραπέμπει από το μητρώο σε ειδικό ιστότοπο. Η πρόσβαση σε ειδικούς ιστότοπους δεν υπόκειται στην εγγραφή χρήστη ή σε οιονδήποτε άλλο περιορισμό. Εξαιρέσεις από τη δημοσίευση επιτρέπονται εφόσον η δημοσίευση εγγράφου μπορεί να υπονομεύσει την προστασία δημοσίου ή ιδιωτικού συμφέροντος, όπως ορίζει το άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (8).
   Άρθρο 7
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που παρέχουν.
   2.   Τα έξοδα ταξιδιού και διαμονής των συμμετεχόντων στις δραστηριότητες της ομάδας επιστρέφονται από την Επιτροπή, σύμφωνα με τις ισχύουσες διατάξεις της Επιτροπής (9).
   3.   Τα εν λόγω έξοδα καλύπτονται εντός των ορίων των πιστώσεων που διατίθενται για τον σκοπό αυτό, στο πλαίσιο της ετήσιας διαδικασίας κατανομής των πόρων.
   Άρθρο 8
   Εφαρμογή
   Η παρούσα απόφαση ισχύει για διάστημα πέντε ετών από την ημερομηνία έκδοσής της.

      Βρυξέλλες, 9 Μαρτίου 2016.

            Για την Επιτροπή

         Miguel ARIAS CAÑETE

            Μέλος της Επιτροπής

      (1)  COM(2014) 330 final.

      (2)  COM(2015) 80 final.

      (3)  COM(2015) 82 final.

      (4)  Κανονισμός (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου, της 17ης Απριλίου 2013, σχετικά με τις κατευθυντήριες γραμμές για τις διευρωπαϊκές ενεργειακές υποδομές, την κατάργηση της απόφασης αριθ. 1364/2006/ΕΚ και την τροποποίηση των κανονισμών (ΕΚ) αριθ. 713/2009, (ΕΚ) αριθ. 714/2009 και (ΕΚ) αριθ. 715/2009 (ΕΕ L 115 της 25.4.2013, σ. 39).

      (5)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (6)  Απόφαση (ΕΕ, Ευρατόμ) 2015/443 της Επιτροπής, της 13ης Μαρτίου 2015, σχετικά με την ασφάλεια στην Επιτροπή (ΕΕ L 72 της 17.3.2015, σ. 41).

      (7)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).

      (8)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43). Οι εξαιρέσεις αυτές αποσκοπούν στην προστασία της δημόσιας ασφάλειας, των στρατιωτικών υποθέσεων, των διεθνών σχέσεων, της δημοσιονομικής, νομισματικής και οικονομικής πολιτικής, της ιδιωτικής ζωής και της ακεραιότητας του ατόμου, των εμπορικών συμφερόντων, των δικαστικών διαδικασιών και της παροχής νομικών συμβουλών, των επιθεωρήσεων/ελέγχων/λογιστικών ελέγχων και της διαδικασίας λήψης αποφάσεων ενός θεσμικού οργάνου.

      (9)  Απόφαση C(2007) 5858 της Επιτροπής, της 5ης Δεκεμβρίου 2007 σχετικά με την κανονιστική ρύθμιση της Επιτροπής για την αποζημίωση προσώπων που δεν ανήκουν σε αυτήν και τα οποία καλούνται ως εμπειρογνώμονες.


Avis juridique important

|

31988D0034

Απόφαση του Συμβουλίου της 21ης Δεκεμβρίου 1987 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας ( 88/34/ΕΟΚ )

Επίσημη Εφημερίδα αριθ. L 022 της 27/01/1988 σ. 0033

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1987 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας ( 88/34/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,  τη σύσταση της Επιτροπής,  τη σύμφωνη γνώμη του Ευρωπαϊκού Κοινοβουλίου ( 1 ),  Εκτιμώντας, ότι πρέπει να εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας,  ΑΠΟΦΑΣΙΖΕΙ :    Άρθρο 1 Το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση .  Άρθρο 2 Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου ( 2 ).  Άρθρο 3 Η παρούσα απόφαση αρχίζει να ισχύει την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 21 Δεκεμβρίου 1987 .  Για το Συμβούλιο Ο Πρόεδρος B . HAARDER


Avis juridique important

|

31997D0355

97/355/ΕΚ: Απόφαση της Επιτροπής της 9ης Ιουνίου 1997 για την περάτωση της διαδικασίας αντιντάμπινγκ όσον αφορά τις εισαγωγές ορισμένων χαρτοφυλάκων και σχολικών σάκων καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 151 της 10/06/1997 σ. 0044 - 0044

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουνίου 1997 για την περάτωση της διαδικασίας αντιντάμπινγκ όσον αφορά τις εισαγωγές ορισμένων χαρτοφυλάκων και σχολικών σάκων καταγωγής Λαϊκής Δημοκρατίας της Κίνας (97/355/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 2331/96 (2), και ιδίως το άρθρο 9,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Ι. ΔΙΑΔΙΚΑΣΙΑ (1) Το Μάρτιο 1996, υποβλήθηκε στην Επιτροπή καταγγελία για την άσκηση ζημιογόνου πρακτικής ντάμπινγκ κατά τις εισαγωγές στην Κοινότητα ορισμένων χαρτοφυλάκων και σχολικών σάκων καταγωγής Λαϊκής Δημοκρατίας της Κίνας.(2) Η καταγγελία υποβλήθηκε από την CEDIM (Comitι Europιen des Industries de la Marroquinerie) εξ ονόματος των κοινοτικών παραγωγών, των οποίων η συλλογική παραγωγή υποστηρίχθηκε ότι αντιπροσωπεύει σημαντικό ποσοστό της κοινοτικής παραγωγής των εν λόγω χαρτοφυλάκων και σχολικών σάκων.(3) Η καταγγελία περιείχε αποδεικτικά στοιχεία ντάμπινγκ για τις εν λόγω εισαγωγές και την εξ αυτού προκύπτουσα σημαντική ζημία, στοιχεία τα οποία θεωρήθηκαν επαρκή, ώστε να δικαιολογείται η έναρξη διαδικασίας αντιντάμπινγκ.(4) Η Επιτροπή, μετά από διαβουλεύσεις, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (3), ανήγγειλε την έναρξη διαδικασίας αντιντάμπινγκ σχετικά με τις εισαγωγές στην Κοινότητα σχολικών χαρτοφυλάκων και σχολικών σάκων υπαγόμενων στους κωδικούς ΣΟ 4202 12 11 και 4202 12 91 καταγωγής Λαϊκής Δημοκρατίας της Κίνας.(5) Η Επιτροπή ενημέρωσε επίσημα τους εξαγωγείς και τους εισαγωγείς που είναι γνωστό ότι ενδιαφέρονται, τους αντιπροσώπους της χώρας εξαγωγής και τους καταγγέλλοντες κοινοτικούς παραγωγούς, και έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός των χρονικών ορίων που έθετε η ανακοίνωση για την έναρξη της διαδικασίας.ΙΙ. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (6) Κατά τη διάρκεια της έρευνας, η CEDIM γνωστοποίησε στην Επιτροπή, με επιστολή της 19ης Μαρτίου 1997, ότι ανακαλεί επίσημα την καταγγελία της σχετικά με τις εισαγωγές χαρτοφυλάκων και σχολικών σάκων καταγωγής Λαϊκής Δημοκρατίας της Κίνας. Η Επιτροπή έκρινε ότι η περάτωση της διαδικασίας με τα συγκεκριμένα δεδομένα δεν θα έβλαπτε τα συμφέροντα της Κοινότητας.(7) Υπό τις συνθήκες αυτές, κρίνεται σκόπιμη η περάτωση της διαδικασίας αντιντάμπινγκ για τις εισαγωγές χαρτοφυλάκων και σχολικών σάκων καταγωγής Λαϊκής Δημοκρατίας της Κίνας, χωρίς επιβολή προστατευτικών μέτρων.(8) Η συμβουλευτική επιτροπή, της οποίας ζητήθηκε η γνώμη, δεν διατύπωσε αντιρρήσεις ως προς την περάτωση της διαδικασίας.(9) Τα ενδιαφερόμενα μέρη ενημερώθηκαν σχετικά με τα γεγονότα και τα κριτήρια βάσει των οποίων η Επιτροπή εκδήλωσε την πρόθεση να περατώσει τη διαδικασία και είχαν την ευκαιρία να διατυπώσουν σχετικά σχόλια. Κανένα από αυτά δεν προέβαλε αντιρρήσεις,ΑΠΟΦΑΣΙΖΕΙ:Άρθρο μόνο Περατώνεται η διαδικασία αντιντάμπινγκ σχετικά με τις εισαγωγές χαρτοφυλάκων και σχολικών σάκων καταγωγής Λαϊκής Δημοκρατίας της Κίνας.Βρυξέλλες, 9 Ιουνίου 1997.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 317 της 6. 12. 1996, σ. 1.(3) ΕΕ αριθ. C 111 της 17. 4. 1996, σ. 6.